Počela svečana akademija | Palelive.com\nPočetna Novosti Republika Srpska Počela svečana akademija\nBANJALUKA – Svečana akademija povodom 30 godina postojanja i rada Narodne skupštine Republike Srpske počela je Kulturnom centru Banski dvor u Banjaluci.\nAkademiji prisustvuju predsjednik Republike Srpske Željka Cvijanović predsjednik Narodne skupštine Nedeljko Čubrilović, premijer Radovan Višković, srpski član Predsjedništva BiH Milorad Dodik, predsjedavajući Savjeta ministara Zoran Tegeltija, predsjednik Narodne skupštine Srbije Ivica Dačić, predsjednik Skupštine Autonomne Pokrajine Vojvodina Ištvan Pastor, ambasador Rusije u BiH Igor Kalabuhov.\nSkupu prisustvuju i srpski predstavnici u zajedničkim institucijama BiH, bivši predsjednici Narodne skupštine, NJegovo preosveštenstvo episkop banjalučki Jeferm, poslanici, zvanice iz političkog, javnog i društvenog života.\nPo okončanju ratnih dejstava, a nakon potpisivanja Dejtonskog mirovnog sporazuma 1995. godine, Narodna skupština preuzima primarnu odgovornost sprovođenja normativne državne reizgradnje i obnove.\nPrvi poslijeratni izbori održani su 1996. godine. Do tada su Skupštinu činili poslanici koji su bili izabrani na prvim višestranačkim izborima u BiH 1990. godine, kao poslanici tadašnje Skupštine BiH.\nDo 2002. godine narodni poslanici birani su na mandat u trajanju od dvije godine, a od 2002. na četvorogodišnji mandat.\nČubrilović: Parlament nastavlja pravni i politički kontitnuitet srpskog naroda\nBANJALUKA – Predsjednik Narodne skupštine Republike Srpske Nedeljko Čubrilović izjavio je da ova institucija nastavlja pravni i politički kontitnuitet srpskog naroda u BiH.\n„Srpski poslanici iz tadašnje Skupštine BiH u tim okolnostima su odlučili da formiraju Skupštinu srpskog naroda kako bi obezbijedili njegov opstanak“, rekao je Čubrilović.\n„Zato je formirana Skupština srpskog naroda kao legitimnog predstavnika i političke volje ovog naroda u BiH. To je presudan faktor u njegovom opstanku, odnosno fozočkoj egzistenciji na ovim prostorima“, rekao je Čubrilović u obraćanju na svečanoj akademiji povodom 30 godina postojanja i rada Narodne skupštine.\nOn je ocijenio da su poslanici prije 30 godine donosili istorijski važne odluke za srpski narod u BiH.\nČubrilović kaže da ključna uloga Narodne skupštine u razvoju i jačanju Republike Srpske.\n„Vjerujem da ćemo jedinstvom poslanika rješavati postojeće probleme kako bi očuvali slobodu srpskog naroda i Republike Srpske. Moramo uz ovo njegovati kulturu sjećanja na one koji su učestvovali u formiranju Republike Srpske i dali živote za njenu odbranu“, istakao je predsjednik parlamenta.\nOn je čestitao 30 godina od formiranja Republike Srpske.\nRazvoj Srpske od najvišeg prioriteta za Srbiju\nBANJALUKA – Republika Srpska i njena najviša zakonodavna institucija su faktori koji se ne mogu zaobići, poručio je danas predsjednik Skupštine Srbije Ivica Dačić i istakao da je razvoj Srpske od najvišeg prioriteta za Srbiju.\n„Sve što se tiče Republike Srpske biće odlučeno u Narodnoj skupštini. Ono što je predviđeno Dejtonskim mirovnim sporazumom ne može biti promijenjeno“, poručio je dačić u obraćanju na svečanoj akademiji povodom 30 godina postojanja i rada Narodne skupštine.\nOn je istakao da su u formiranju Republike Srpske i njenih institucija utkane hiljade žrtava. „Zato se danas moramo sjetiti svih njih i ovo je veliki dan ne samo za Republiku Srpsku nego i za Srbiju“, dodao je Dačić.\nIako postoje pritisci, kako je naveo, za sve što se želi u BiH ne može biti bez pristanka Republike Srpske.\nOn je naveo da su razvoj i unapređenje Republike Srpske od najvišeg prioriteta za Srbiju.\n„Predsjednik Srbije Aleksandar Vučić, naša Vlada i Skupština ne prave razliku između Beograda i Banjaluke, Niša i Trebinja, jer je naš cilj prosperitet srpskog naroda gdje god da živi“, istakao je Dačić.\nOn je ponovio da Srbija poštuje Dejtonski mirovni sporazum i teritorijalni integritet BiH u kome je Republika Srpska sastavni dio.\n„Kao pojedinac mogu reći da nikada neću pristati na ukidanje Republike Srpske. Zagovornik sam mira i da svi problemi budu riješeni dogovorom. Nikakvog nasilja, nametanja rješenja ne smije biti samo je važno poštovati Dejtonski mirovni sporazum“, rekao je Dačić i čestitao 30. godišnjicu parlamenta Srpske.\nČestitku povodom 30 godina postojanja i rada Narodne skupštine Republike Srpske uputio je i predsjednik Skupštine Autonomne pokrajine Vojvodina Ištvan Pastor uz ocjenu da je ova institucija pokazala demokratski kapacitet.\n„Jedno je sigurno, da matična država mora imati odgovornost prema dijaspori što Srbija sigurno pokazuje“, istakao je Pastor.\nOn je ocijenio da je saradnja parlamenata Srpske i Vojvodine odlična što će biti i nastavljeno.\nObraćanjem zvaničnika okončana je svečana akademija koja je održana u Banskom dvoru u Banjaluci.\nPrethodni članakOdržana komemoracija Vinku Radovanoviću\nNaredni članakU srijedu okrugli sto „Status srpskog jezika i pisma“


Milanski edikt - Ozon Media\nSremska Mitrovica – Grad Sremska Mitrovica uključiće se u program obeležavanja 17 vekova od donošenja Milanskog edikta, i tom prilikom prikazati svetu svoja istorijska i kulturna nasleđa, ali i bogatu turističku ponudu.\nTim povodom ministar kulture Republike Srbije Bratislav Petković i njegovi saradnici, članovi projekta „Milanski edikt 313- 2013“ juče su razgovarali sa lokalnim čelnici i direktorima mitrovačkih ustanova kulture koje će biti zadužene za sporovođenje raznih aktivnosti na proslavi jubileja.\nPored grada Niša, Milanski edikt će se obeležiti i u Sremskoj Mitrovici jer je istorijski potvrđeno da je u Carskoj palati u nekadašnjem Sirmiumu, a današnjoj Mitrovici boravio car Konstantin. Iz palate je, prema sačuvanim podacima 512 dana vladao Rimskim carstvom.\nProslava ovog velikog hrišćanskog jubileja počeće 17. januara u Nišu, rodnom mestu cara Konstantina.\nPotpisan ugovor između Vodovoda i Delta Generali Osiguranja


Srbija je svojom Strategijom odbrane i nacionalne bezbjednosti ponovo pokazala teritorijalne pretenzije prema BiH\nPiše: Fahir Karalić / Avaz.ba\nPravdanje te skrbi nad bosanskohercegovačkim entitetom Republika Srpska činjenicom da je Srbija garant Dejtona, nova je laž i jeftini pokušaj zamjena teza, a i očito poticanje separatizma. Jer, ni Srbija ni Hrvatska nisu garanti Dejtona, nego, jednostavno, učesnice u pregovorima i potpisnice Dejtonskog sporazuma, čime su, faktički, priznale učešće u agresiji na nezavisnu, suverenu i međunarodno priznatu BiH.\nGarant Dejtonskog sporazuma su velike sile sa SAD na čelu, čijim je pritiskom na prvenstveno bosanske Srbe, a i Srbiju i Hrvatsku, i zaustavljena agresija na BiH. Nažalost, u trenutku kada je Armija RBiH bila u kontraofanzivi te je pitanje šta bi se dogodilo da je Dejton potpisan godinu kasnije i kako bi danas naša zemlja izgledala.\nNe čini drugome što ne želiš da čine tebi, poručio je ministar odbrane Srbije Aleksandar Vulin komentirajući izjavu Željka Komšića da je za njega Kosovo nezavisna država. Vulin je time obrazložio stavove zvaničnog Beograda, koji očito gubi diplomatsku bitku i miri se s gubitkom Kosova, pa pažnju prebacuje na bh. entitet RS, s namjerom možda da, kako reče nedavno Vesna Pešić, napravi makar neku „malu veliku Srbiju“.\nZato i ne čude jučerašnje oštre reakcije iz BiH, tačnije Federacije, u kojima se poziva na suspenziju Strategije, jer ona predstavlja narušavanje regionalnog mira i stabilnosti.\nDa su iskrene poruke Aleksandra Vučića da Srbija nema nikakvih pretenzija prema BiH, suspendirali bi Strategiju ili bar izmijenili sporni dio koji se odnosi na BiH.\nOsim ako nekome preko Drine tenzije i nisu cilj. Preko novih tenzije do novih...\nKomentar dana Republika Srpska Srbija\nVelikoj Britaniji prijeti “cunami pacijenata”: Svaki četvri ljekar u samoizolaciji


Holandija: izdat prvi rodno neutralni pasoš - Geten\nLeone Zigers, 57, dobio/la je pasoš s rodno neutralnom oznakom X, umesto M ili Ž koje se obično koriste kao ozake za rod.\nVaspitan/a i podignut/a kao dečak, Zigers je 2001. prošao/la kroz proceduru prilagođavanja tela rodnom identitetu (iz muškog u ženski), međutim sada se identifikuje kao interseks osoba.\nZigers je dobio/la spor u kom su sudije donele odluku da je sprečavanje registrovanja osobe kao rodno neutralne istovetno „kršenju prava na privatan život, prava na samoodređenje i prava na autonomiju pojednica“.\nOko 4 procenta holandskog stanovništa ne identifikuje se i okviru modela rodne binarnosti (kao muškarci ili žene), iz Haga izveštava novinaraka BBC-ja Ana Holigan.\nUprkos ovoj presudi, i dalje sud odlučuje o tome da li osoba treba da dobije oznaku X za rod ili ne.\nNekoliko zemalja već nude rodno neutralne opcije u pasošima i zahtevima za pasoše. To su Argentina, Australija, Kanada, Danska, Indija, Malta, Nepal, Novi Zeland i Pakistan, (i Bangladeš, dok se Nemačka kreće u tom smeru, prim.prev.).\nRecimo u Ujedinjenom Kraljevstvu trenutno, svi nosioci pasoša moraju da izaberu jednu od dve opcije u ovom ličnom dokumentu: muški ili ženski rod.\nJuna meseca je aktivista/kinja izgubio/la na Visokom sudu Engleske i Velsa – zahtev koji je podneo/la tražeći kategoriju „X“ je odbijen.\nSlučaj Leone Zigers uticao je na LGBT aktivističke grupe da od holandske vlade zatraže izmenu postojećeg zakonodavstva, tako da svima bude omogućeno da se identifikuju van modela rodne binarnosti.\nO stanju u Holandiji pisali smo maja meseca ove godine kada je jedna osoba zakonski priznata kao nebinarna, odnosno osoba koja se rodno ne određuje, i to je bio pionirski potez za ovu zemlju.\nIzvor: First Dutch gender-neutral passport issued


Energetika › Page 24 › Made-in-Germany.rs\nTrećina grejanja u Srbiji se rasipa\nOd MiG na 03/03/2014 / Energetika, Građevinarstvo / Ostavite komentar\nUlaganjem 8,8 milijardi eura u izolaciju postojećih stambenih i poslovnih zgrada u Srbiji značajno bi se zaustavilo rasipanje energije, a država i građani imali bi višestruku korist. Računi za komunalne usluge, koji se do 80 posto odnose na troškove grejanja, bili bi prepolovljeni. Sa druge strane, Srbija\nOd MiG na 27/02/2014 / Energetika / Ostavite komentar\nČlanovi upravnog odbora nemačke energetske kompanije RWE odlučili su da se odreknu jednog dela svojih plata u ukupnom iznosu od 500.000 eura. Kako je danas saopšteno iz ove kompanije, upravni odbor se odlučio na ovaj potez pošto je poslovanje RWE u ozbiljnim problemima. – Kompanija je u\nOd MiG na 21/02/2014 / Energetika, Investicije / Ostavite komentar\nNemačka je u poslednjih 10 godina investirala preko Razvojne banke KfW više od milijardu evra u energetiku Srbije, izjavio je prošle nedelje nemački ambasador u Beogradu Hajnc Vilhelm. Na skupu „Evropska enegetska politika, izazovi za Srbiju u pridruživanju EU“ on je rekao da su Nemačke velike i\nRWE AG, drugi po veličini nemački snabdevač električnom energijom saopštava kako će u okviru zarade za 2013. godinu imati 3,3 milijarde eura dodatnog otpisa. Kako se dalje navodi, do toga će najvećim delom doći zbog značajnog pada profita elektrana na području kontinentalne Evrope. Međutim, u kompaniji neće\nOd MiG na 23/01/2014 / Energetika / Ostavite komentar\nPrvi solarni park u Srbiji, čiju je izgradnju investirala kompanija „Solaris enerdži“ (Solaris Energy) iz Kladova, počeo je sa proizvodnjom električne energije. Priključenjem prvog bloka elektrane, instalirane snage od jednog megavata, na 35-kilovatni dalekovod elektromreže Jugoistok, potekli su i prvi kilovati struje za Elektroprivredu Srbije, izveštava „Privredni\nStr. 24 od 25« Prva<102022232425>


Njemačka traži radnike: Trenutno je upražnjeno do 558 hiljada radnih mjesta za ova zanimanja | Kosova.info\nDom|Vijesti|Ekonomija|Njemačka traži radnike: Trenutno je upražnjeno do 558 hiljada radnih mjesta za ova zanimanja\nU Njemačkoj se situacija s nedostatkom kvalifikovane radne snage u prvom kvartalu ove godine dodatno pogoršala, izvijestio je u subotu njemački institut za ekonomiju (IW).\n“U martu je broj slobodnih radnih mjesta za koje poslodavci ne mogu pronaći odgovarajuću radnu snagu porastao za 88.000 i sada iznosi rekordnih 558.000”, rekao je njemački institut za ekonomiju, koji se poziva na vlastito istraživanje.\nNedostatak kvalificiranih radnika, prema istraživanju, pogađa sve segmente tržišta rada, ali je posebno izražen u oblastima zdravstva, socijalne zaštite, obrazovanja i građevinarstva.\n“Samo u sektoru zdravstva, socijalne zaštite i obrazovanja šest od deset radnih mjesta nije popunjeno zbog nedostatka adekvatne radne snage”, navodi IW u saopćenju.\nU pandemijskim godinama 2020. i 2021. usporio je priliv vanjske kvalifikovane radne snage, ali je trend rasta broja slobodnih radnih mjesta počeo mnogo ranije. Jedan od razloga je povlačenje snažnog numeričkog pojasa iz sredine pedesetih.\nU subotu je objavljena informacija savezne vlade prema kojoj se posljednjih godina povećava broj penzionera, odnosno osoba koje su navršile 67 godina i koje su još uvijek aktivne na tržištu rada.\nProšle godine je 1,05 miliona ljudi starijih od 67 godina bilo u nekom obliku zaposlenja, što je značajno povećanje u odnosu na 2010. godinu, kada bi samo 685.000 penzionera nastavilo da radi uz penziju.\nDjelomično je ova pojava povezana i sa nedostatkom profesionalaca, zbog čega poslodavci vraćaju mnoge kvalifikovane radnike na stara radna mjesta nakon odlaska u penziju.\nPored povećanog uvoza stručnjaka iz zemalja Evropske unije, Njemačka je olakšala proces dobijanja radnih i boravišnih dozvola za stanovnike zemalja van EU. Tako je od 2016. godine na snazi program zapošljavanja radnika sa Zapadnog Balkana koji omogućava migraciju na njemačko tržište rada.\nNeposredno nakon rata u Ukrajini, poslodavci i sindikati pozvali su vlasti da uklone birokratske prepreke kako bi izbjeglice iz Ukrajine što prije integrisale na njemačko tržište rada.


Bošnjaci žrtve, Amerikanci heroji: Samo za Srbe pečat – dželata - Sputnjik Srbija\n22:15 16.07.2020 (osveženo 22:18 16.07.2020) Preuzmite kraći link\nRezolucije o Srebrenici u američkom Kongresu ponavljaju se iz godine u godinu i u predlogu podnetom pre nekoliko dana nema ništa novo u odnosu na prethodne verzije, kaže predstavnik Republike Srpske u Vašingtonu Obrad Kesić.\nBošnjaci i Amerikanci pozitivni, a Srbi negativci\nOn ipak naglašava da postoji napredak u odnosu na prvu rezoluciju usvojenu pre desetak godina – u prethodnim verzijama pominjalo se, na primer, više od 250 000 ubijenih i više od 20 000 silovanih žena. Međutim, i ova rezolucija je, nažalost, jednostrana, kaže Kesić.\n„U ovoj rezoluciji pojavio se novi element, koji je počeo da se koristi prošle godine, da se druge regije BiH stavljaju pod kišobran Srebrenice. Tako se sada spominje Prijedor. Rezolucija jeste problematična, ali treba imati u vidu da ona postoji kao neka tradicija. To je uspeh bošnjačke zajednice u SAD i njihovih lobista koji su uspeli da izlobiraju da se svake godine ovakva rezolucija pojavljuje“, kaže Kesić.\nDokument, dodaje naš sagovornik, zapravo služi da Kongres opravda američko opredeljenje iz doba građanskog rata u BiH, kada su sve američke institucije, uključujući Kongres, tvrdile da se tačno zna koja je od zaraćenih strana dobra, a koja loša, ko su žrtve, a ko su dželati. Prema takvoj verziji rata u BiH, Amerika je morala da se uključi u njega kako bi spasila Bošnjake.\n„Tako da rezolucija, prvo i prvenstveno, predstavlja interese bošnjačke zajednice da se sačuva uloga žrtve prethodne žrtve i istovremeno da se potvrdi da su Amerikanci bili potpuno u pravu, zašto su intervenisali, zašto su se stavili na stranu Bošnjaka devedesetih godina“, kaže Kesić.\nSimbolička snaga rezolucije\nOva rezolucija je neobavezujuća i izglasava se aklamacijom, pa ima samo simboličku snagu.\n„Američki Kongres više puta u toku godine glasa o ovakvim rezolucijama. Svaki član Kongresa ima pravo da predloži nešto tako i to je nešto najmanje što mogu da urade za neke grupacije koje žive u njihovim izbornim okruzima. To pokazuje da podržavaju tu zajednicu, a ništa osim simboličkog gesta nije urađeno. To je isto kao kada iz Bele kuće ili Stejt departmenta izdaju saopštenje povodom nekih važnih datuma, a ništa takva saopštenja ne može da se poveže sa spoljnom politikom“, objašnjava naš sagovornik.\nKesić naglašava da je i srpska zajednica u Americi bila pominjana u rezolucijama Kongresa – takve su bile rezolucije u kojima se Kongres zahvaljuje Srbima za podršku u Prvom i Drugom svetskom ratu.\namerički Kongres, Kongres, kongresmeni, Srebrenica, rezolucija


Urbanistički parametri za primenu prirodom-inspirisanih rešenja – Beogradska živa urbana laboratorija\nKako bismo podstakli zajedničko promišljanje zdravijeg planiranja Beograda, u četvrtak, 19. novembra od 11:00 časova, organizovali smo online otvoreni razgovor o urbanističkim parametrima, odnosno pravilima uređenja i građenja budućeg Plana detaljne regulacije za linijski park, koji bi omogućili (ili zahtevali) sprovođenje prirodom-inspirisanih rešenja u javnim prostorima i budućim objektima.\nAna Mitić-Radulović, predstavnica CEUS-a, napravila je uvod u sastanak, uz kratak pregled institucija i pojedinaca koji su pokazali interesovanje za ovu temu, prethodna iskustva ko-kreacije i pregled prakse uvođenja „ekoloških indeksa“ u različitim gradovima.\nKsenija Lalović, profesorka Arhitektonskog fakulteta UB, prikazala je na primeru Londona šire prostorne politike zaštite i planiranja novih zelenih površina u gradu i upotrebu GIS alata.\nMilena Zindović, predstavnica EnPlus platforme, najavila je sprovođenje euPOLIS projekta i podelila je svoja iskustva pri izradi Plana detaljne regulacije Savaparka u Šapcu.\nSabina Kerić, osnivačica Ekonaut-a, predstavila je svoje iskustvo uvođenja urbanog pčelarstva u Beogradu, rada prve baštenske kolonije u Slancima i ozelenjavanje krovnog vrta Nove Iskre.\nNakon ovih izlaganja usledila je DISKUSIJA, kojom je ustanovljeno sledeće:\nPostoje neslaganja Plana generalne regulacije građevinskog područja Beograda (PGR-a) iz 2016-e i Plana generalne regulacije sistema zelenih površina (PGR-a SZP) iz 2019-e u procentima površine pod vegetacijom u direktnom kontaktu sa tlom za parkove, skverove i zelene površina u priobalju. U izvodu za RJU, povremeno se pojavljuje i parametar minimalnog procenta površine pod krošnjama drveća, ali ne za sve navedene vrste javnih zelenih površina. Potrebno pojasniti i definisati konzistentno ili postići društveni konsenzus.\nDiskutovalo se o mogućnosti primene Ekološkog indeksa u Beogradu, koji je na nivou preporuke ugrađen u tekst PGR-a SZP. Kako se ovakav indeks uvodi na nivou Odluke za čitav grad, nije efikasno razmatrati ga za pojedinačan Plan detaljne regulacije (PDR). Stoga se predlaže „raščlanjivanje“ ovog složenog urbanističkog parametra na konkretna prirodom-inspirisana rešenja (proširena definicja elemenata zelene infrastrukture, odnosno ekoloških mera smanjenja uticaja klimatskih promena na grad).\nPredloženo je da se na primeru PDR-a za linijski park – Beograd testira uvođenje nekih od prirodom-inspirisanih rešenja kroz urbanističke parametre, kako se ozelenjavanje grada ne bi svelo na samo jedan urbanistički parametar: procenat površine pod vegetacijom u direktnom kontaktu sa tlom, jer ovakav pristup nije dovoljan za obezbeđivanje dovoljno ekološki-funkcionalnih prostora na svakoj građevinskoj parceli. Konkretno, diskutovalo se o sledećim mogućim parametrima, koji bi se dodali uz postojeći parametar procenta površine pod vegetacijom u direktnom kontaktu sa tlom:\n– U pravila građenja uključiti: procenat ozelenjenih krovova ili krovnih vrtova – npr. najmanje 10% površine parcele i obaveznu infiltraciju atmosferskih voda.\n– U pravila uređenja uključiti: procenat poluporoznih površina ili zelenih površina na podzemnom objektu , npr. najmanje 10% površine parcele za sportske komplekse ili mešovite centre, a za javne objekte (npr. podzemne objekte metro stanica) zahtevani procenti građevinske parcele pod zelenim površinama na podzemnom objektu mogu biti i znatno veći, dok se na javnim zelenim površinama može uvesti procenat površina pod delimično nepropusnim zastorom.\nDiskutovalo se o uvođenju Održivih urbanih sistema prikupljanja atmosferskih voda u pravila uređenja javnih zelenih površina, kroz zahtev za formiranje bioretenzija i vlažnih staništa, ali i formiranje kišnih bašti, sadnih jama i baštica, ozelenjenih rovova, itd.\nPredloženo je uvođenje Sistema za prečišćavanje otpadnih voda putem biljaka za manje, modularne objekte u parku, poput umetničkog paviljona i oglednog edukativnog centra.\nPomenuto je formiranje područja za ptice i dnevne leptire, uz pažljiv odabir ciljanih vrsta u skladu sa EU Direktivom o staništima. Predlaže se ozelenjavanje autohtonim vrstama vegetacije koje pripadaju prirodnoj potencijalnoj vegetaciji, prilagodljivim na lokalne uslove sredine, sa velikim udelom medonosnih biljaka i sadnjom voćnih stabala (formiranje gradskog voćnjaka u blizini stambenih zona).\nPredloženo je da se na građevinskom zemljištu planiranom za ostale namene, a ukoliko analize zagađenosti zemljišta to dozvole, podstakne formiranje baštenskih kolonija do privođenja nameni. Baštenske kolonije imaju skromne ekonomske, ali značajne socijalne i ekološke efekte na unapređenje kvaliteta života u gradovima, kako je navedeno u GUP-u. Online upitnik o Linijskim parku sproveden od decembra 2019. do marta 2020. godine pokazao je da je čak 57,6%ispitanika potvrdilo zainteresovanosti za urbanu poljoprivredu, odnosno proizvodnju sopstvenog začinskog bilja, voća ili povrća u privatnom, zajedničkom ili javnom gradskom prostoru (terase, krovovi, bašte, dvorišta, isl), ali je njih 22.4% izrazilo bojazan da urbana poljoprivreda deluje previše komplikovano. Upravo zato, potrebno je razmotriti i podsticanje ostalih vidova urbane poljoprivrede malih razmera u javnim i zajedničkim prostorima centra grada – „mini bašte“ / „bašte u kutijama“ / „džepne bašte“, posebno u kontekstu predloga idejnih rešenja deset autorskih timova i sugestija sugrađana iznetih tokom radionice u februaru i online diskusije u toku ranog javnog uvida, u maju ove godine.\nNavedeno je da treba promisliti i o pravilima za eko-urbani mobilijar, zelene zvučne barijere, tzv. „ostrva svežine“, opremanje zelenih stajališta javnog gradskog prevoza, i sl.\nUkazano je na nedostatke u zakonodavnom okviru koji usporavaju intenzivnije planirane, projektovanje i izvođenje ozelenjenih krovova, ali i izazove u održavanju ovih površina. Najavljena je prezentacija studije o uslovima za primenu zelene infrastrukture u decembru ove godine, koju treba iskoristiti kao osnov za agrumentovano zagovaranje izmena pravilnika i donošenje novih gradskih odluka, npr. o re-definisanju obračuna korisnih površina zelenih krovova prilikom izdavanja dozvola, ili drugih podsticaja za realizaciju.\nDiskutovalo se o prednostima i manama uvođenja ekološkog indeksa: iako pruža fleksibilnost u primeni i slobodu urbanističkog i arhitektonskog projektovanja, a obezbeđuje kontrolu ekoloških uticaja razvojnih projekata privatnih investitora, ovakav pristup kvantitativnog ekološkog vrednovanja može da relativizuje kvalitativne aspekte: npr. da se fokusira samo na broj drveća, a ne i na vrstu i položaj drveća u odnosu na objekat, te stvarne funkcionalne karakteristike drveća u svakom konkretnom slučaju.\nZaključeno je da je diskusija o podsticanju upotrebe prirodom-inspirisanih rešenja kroz urbanističke parametre veoma važna, da je treba nastaviti i da moramo postaviti ambiciozne ciljeve ukoliko želimo da planiramo zdraviji grad i postignemo sprovođenje ključnih strateških dokumenata, poput Strategije razvoja Grada Beograda do 2021. i Akcionog plana adaptacije na klimatske promene (2015).\nMožete pogledati snimak ovog razgovora:\nOnline razgovoru prisustvovalo je 35 učesnika od gotovo 60 registrovanih.\nJavnu prepisku vođenu tokom razgovora možete pogledati ovde.\nZa potrebe diskusije, pripremljena je miro digitalna tabla za ko-kreaciju:\n Za tačnu definiciju i ključne principe, pogledati: http://bellab.rs/prirodom-inspirisana-resenja/\n A u širem smislu – takav pristup planiranju ne obezbeđuje adekvatan odgovor Grada Beograda na klimatske izazove sa kojima se suočava.\n Ozelenjen krov objekta vegetacijom koja se ekstenzivno ili intenzivno održava\n Prikupljanje atmosferskih voda sa krovova objekata i upuštanje u zelene površine u direktnom kontaktu sa tlom, u cilju obogađivanja podzemnih voda\n Površina koja je propustljiva za vodu i vazduh i u kojoj biljke rastu (npr: šljunak sa travom, popločavanje sa drvenim kockama, raster elementi sa travom i sl.)\n Površina sa vegetacijom formirana na podzemnom objektu (nepropusna podloga) u zemljišnom supstratu debljine ≤ 80 cm (nije u direktnom kontaktu sa tlom)


Hoti: Pauziramo od apliciranja u međunarodnim organizacijama da ne bi ponovo doživeli neuspeh - Kosovo Online\nHoti: Pauziramo od apliciranja u međunarodnim organizacijama da ne bi ponovo doživeli neuspeh\n21. Oktobar 2020. • 13:11\nPremijer Kosova Avdulah Hoti odgovarajući na pitanja poslanika Samoopredeljenja o moratorijumu na prijem u međunarodnim organizacijama, napmenuo je da pauziranje sa apliciranjem za članstvo u međunarodnim organizacijama, ne znači da se na tome i ne radi.\n“Vezano za članstvo u međunarodnim organizacijama, tačnije za jednogodišnju pauzu kako smo se dogovorili u Beloj kući. Nezavisnost Kosova i međunarodna priznanja i članstva su rađena u bliskoj, sistematičnoj saradnji sa našim partnerima, tj SAD. Samo tako je bilo moguće povećati međunarodni subjektivitet Kosova i postići uspeh u dobijanju članstva u međunarodnim organizacijama. SAD se nalaze na vrhu spiska naših partnera, i oni su podržali i sponzorisali članstvo Kosova“, rekao je Hoti.\n“U tom duhu treba razumeti da nam je potrebna podrška SAD i drugih država. I to treba posmatrati sa stanovišta vremenskog okvira sporazuma Kosovo-Srbija, što bi trebalo da se dogodi uz recipročno priznanje i normalizaciju odnosa u svakom aspektu. Pauziranjem od godinu dana ne pauziramo sa radom, već se pripremamo za te organizacija u koordinaciji sa svim partnerima i SAD kako bismo osigurali uspeh, a ne neuspeh kao u prošlosti, dakle da budemo primljeni“, rekao je Hoti na jednoj od interpelacija koju su sazvali poslanici Pokreta Samoopredeljenje.\nPoslanica te stranke Fitore Pacoli, optužila je premijera da suspenduje Kosovo.\n“Prošle nedelje Hoti se žalio da je Samoopredeljenje podnelo zahtev za pet interpelacija na istu temu. Tačno je da smo tražili pet interpelacija, ali za različite teme. Gospodin Hoti ih predstavlja kao slična pitanja kako bi se izbegla odgovornost za štetu koju je zemlji naneo obavezama u Vašingtonu. Zahvaljujući gospodinu Hotiju, Kosovo je dobilo drugu fusnotu sopstvenom voljom nakon što se obavezalo da će poštovati zahtev Srbije za suspenzijom članstva u međunarodnim organizacijama“, rekla je Pacoli.\nKako je napomenula, članstvo u međunardnim organizacijama stvara prostor za proširenje uticaja Kosova širom sveta.\n“Članstvo u organizacijama je priznavanje Kosova od strane zemalja koje nisu priznale Kosovo. Članstvo daje Kosovu pravo glasa i formalno ga čini jednakim sa ostalim zemljama. Ali vi ste odlučili da Kosovu sve to uskratite. Fokus države bi trebalo da bude na jačanju položaja Kosova u organizacijama u kojima sada ima samo položaj člana posmatrača”, rekla je Pacoli.\nAvdulah Hoti Fitore Pacoli Skupština Kosova\nHoti: Preuzeli smo vladu u najtežoj situaciji u poslednjih 20 godina\nKosovski premjer Avdulah Hoti govorio je na konferenciji za medije o trenutnoj situaciji sa pandemijom kovid-19, navodeći da aktuelna vlada svoj mandat dobila u najtežem trenutku za Kosovo, prenosi Koha.\nMustafa: Tri napada na premijera Hotija


Uobičajen broj oboljelih od gripa | Palelive.com\nPočetna Novosti Aktuelnosti Uobičajen broj oboljelih od gripa\nUobičajen broj oboljelih od gripa\nNa području grada Istočno Sarajevo nije povećan broj pacijenata oboljelih od gripa, potvrđeno je Srni u zdravstvenim ustanovama na ovom području. Doktor Mlađenka Dragaš rekla je Srni da se u Domu zdravlja u Palama javljaju pacijenti sa virozama, da ima poneka komplikacija upale pluća, pa i gripa koja jenjava.\n„Pacijenti se žale na glavobolju, opštu slabost, začepljen nos, bolove u kostima, ali imam osjećaj da je grip počeo da jenjava. Preporuka je uzimanje mnogo toplih napitaka sa Ce-vitaminom, dosta svježeg voća i povrća, te obavezno svakodnevno provjetravanje prostorija“, navela je Dragaševa.\nOna je poručila starijim i hroničnim bolesnicima da izbjegavaju mjesta masovnih okupljanja kako bi izbjegli dodatne zdravstvene probleme.\n„Ima mnogo školske djece koja su virozna i kod koje su simptomi kao kod starijih, ali djeca to mnogo bolje podnose i brže se oporave“, istakla je Dragaševa.\nU Hitnoj pomoći Doma zdravlja Istočno Sarajevo, prema riječima doktora Stefana Pejičića, stanje po pitanju oboljelih od gripa je uobičajeno. On je demantovao glasine „da grip hara na ovom području“.\nRukovodilac Regionalnog centra Istočno Sarajevo Instituta za zaštitu zdravlja Republike Srpske Davorka Blagojević napomenula je da je u Sarajevsko-romanijskoj regiji registrovan veći broj oboljelih od respiratornih infekcija koje su slične gripu, a da su od početka godine do danas dobili samo četiri prijave ove bolesti.\n„Od početka praćenja sezone, registrovana su 31.183 akutne respiratorne infekcije, 9.824 oboljenja sličnih gripu i četiri prijave gripa koje smo dobili od domova zdravlja“, precizirala je Blagojevićka.\nPortparol Bolnice Istočno Sarajevo Dalibor Bošković kaže da su na odjeljenju pulmologije, zbog komplikacije gripe hospitalizovana dva plućna bolesnika koja su, nakon sedam dana, puštena kući.\nBošković je naveo da je broj pregleda na pedijatriji povećan, ali da nijedno dijete nije hospitalizovano.\nOn je potvrdio da su posjete Bolnici u Istočnom Sarajevu i dalje zabranjene.\nPrethodni članakOdbojkašice „Jahorine“ nakon pobjede u Mostaru dočekuju „HE na Drini“\nNaredni članakHeronimo Maja i Merita Bavčić nastupaju u Kulturnom centru Pale


Odgođeno izjašnjavanje o produženju važenja registracije vozila - Glas Srpske\nSrna 01.04.2020 16:37\nSARAJEVO - Ministarstvo transporta i komunikacija U savjetu ministara saopštilo je danas da je na sjednici Savjeta ministara odgođeno izjašnjavanje o Prijedlogu odluke o produženju važenja registracije vozila u BiH.\nU saopštenju se navodi da se zbog pojave zarazne bolesti prouzrokovane novim virusom korona /kovid-19/ otežano sprovode pregledi koji prethode samom postupku registracije, te da su i druge zemlje preduzele iste ili slične mjere, zbog čega je Ministarstvo komunikacija i transporta predložilo donošenje odluke o produženju važenja registracije vozila u BiH.\nOdlukom bi se, za vozila koja su registrovana u BiH, a čija je potvrda o registraciji istekla poslije 15. marta ove godine, produžilo važenje registracije do 30. aprila.\nIz Ministarstva transporata i komunikacija ukazuju da je razloga za ovakvu mjeru mnogo, te da je jedan od osnovnih otežano obavljanje tehničkih pregleda, posebno pregleda koji prethode tehničkom pregledu i registraciji, kao što je pregled uređaja kod alternativnog pogona, odnosno pregled uređaja za vozila pogonjena gasom i slično.\nDrugi razlog jeste fizički kontakt sa zaposlenima u postupku registracije, odnosno kontakt između samih lica koja čekaju da se obavi registracija vozila.\nTakođe, problem predstavlja i zakonska obaveza da se po isteku registracije, ukoliko ista nije produžena, tablice vrate nadležnom organu unutrašnjih poslova, posebno kod registracije privrednih vozila prevozničkih kompanija koje su posebno pogođene trenutnom epidemijom.\nPostoje i vozila koja su zbog epidemije ostala u inostranstvu, a u međuvremenu im je istekla registracija.\nKao primjer je poslužila odluka Vlade Slovenije koja je sve registracije vozila koje su istekle u periodu od 13. marta do 13. aprila produžila do 16. maja 2020. godine, o čemu je Ministarstvo komunikacija i transporta obaviješteno putem Ministarstva inostranih poslova u Savjetu ministara.\nPrijedlog Ministarstva komunikacija i transporta je glasio da se za “sva vozila koja podliježu obavezi registracije radi učestvovanja u saobraćaju na putevima u BiH, a čija je potvrda o registraciji istekla poslije 15. marta 2020. godine, produžava važenje registracije do 30. aprila 2020. godine”.\nIz ovog ministarstva ukazuju da ukoliko vlasnik ili vozač vozila čija je potvrda o registraciji istekla poslije 15. mata koristi vozilo u saobraćaju, dužan je imati važeću polisu osiguranja za to vozilo kako bi se izbjegle negativne posljedice eventualnih saobraćajnih nezgoda.\nPo prestanku važenja ove odluke sva vozila bi svakako prošla redovnu proceduru registracije, u skladu sa odredbama Zakona o osnovama bezbjednosti saobraćaja na putevima u BiH.\nU Ministarstvu transporta i komunikacija smatraju da bi se ovakvim prijedlogom omogućili zahtjevi da se, u slučaju potrebe, predmetna vozila koriste u BiH u skladu sa pozitivnim propisima, te da će donošenjem ove odluke na minimum biti smanjen negativan uticaj u oblasti registracije prouzrokovan novim virusom korona, posebno sa aspekta službenika nadležnih organa koji obavljaju ovaj posao.\nNa današnjoj sjednici Savjeta ministara ovaj prijedlog nije dobio punu saglasnost te je izjašnjavanje odgođeno, prije svega, zbog toga što je iznesen zahtjev da se prijedlog Odluke dodatno usaglasi sa federalnim Ministarstvom saobraćaja i komunikacija zbog primjedbi koje su iznesene, a kako bi se postigla puna usaglašenost svih nadležnih organa.\nIz Ministarstva transporta i komunikacija očekuju da će se o ovoj odluci raspravljati na sljedećoj sjednici, nakon što federalno Ministarstvo saobraćaja i komunikacija dostavi svoje prijedloge.


Vlada Republike Srpske se odrekla dela dobiti koji Elektroprivreda RS treba svake godine da uplaćuje u budžet. Ovo preduzeće treba u unutrašnjem potencijalu da nadoknadi povećane troškove, a ne kroz poskupljenja struje.\nOtprilike je ovim rečima premijer RS Radovan Višković obrazložio zbog čega se Vlada Republike Srpske protivi poskupljenju električne energije za domaćinstva u toku godine, piše Srpskainfo.\nPo poslednjim podacima, ERS je uplatila dividendu za poslovanje tokom 2019, a pre toga za poslovanje u 2014. godini.\n– Vlada RS nije razmatrala nikakvu odluku niti inicijativu u vezi s poskupljenjem električne energije za domaćinstva. Električna energija je za Srpsku značajan resurs i želimo da teret poslovanja ili raspodele dobiti rasporedimo u okviru ERS. Mi smo se odrekli dobiti koje ERS treba svake godine da uplaćuje u budžet, smatrajući da cena struje našim građanima treba da bude nešto što možemo u ovom momentu da ponudimo ljudima da na što bezbolniji način prebrode posledice korone. Ne samo u zdravstvenom već i u ekonomskom smislu – naveo je Višković.\nOn smatra da postoji unutrašnji potencijal da se nadoknadi povećan trošak zbog poskupljenja proizvodne struje u RiTE Ugljevik, a kao primer navodi to što je u poslednjih mesec i po palo kiše više nego u ranijih 10 meseci u smislu hidrologije.\n– Stav Matičnog holdinga Elektroprivreda RS o postojanju potrebe korigovanja cena električne energije za kategoriju domaćinstva zasnovan je na preciznim analizama i objektivnim razlozima. Međutim, Vlada RS je, uvažavajući posledice pandemije korona virusa, odlučila da ovaj proces odložimo do daljnjeg – rečeno je za Srpskainfo u ERS.\nPodsećamo, zahtev za poskupljenjem je najavio generalni direktor Elektroprivrede RS Luka Petrović, i to jer je regulator odobrio Rudniku i Termoelektrani „Ugljevik“, koja proizvodi trećinu električne energije u RS, povećanje cene električne energije koju prodaju ERS.\nPetrović je prvo krajem januara na pres konferenciji najavio da će najverovatnije do aprila zatražiti od regulatora poskupljenje struje za potrošače. Zatim je dva dana zaredom gostovao na dvema televizijama gde je prvo rekao da će tražiti poskupljenje u malom procentu, a onda je ilustrovao da će oni koji imaju račun od 50 KM imati skuplju struju za nešto manje od dve marke.\n– Niskim cenama u odnosu na proizvodne ERS godišnje gubi 30 miliona KM, odnosno mora da ih nadomesti iz nekih drugih izvora kako bi stanovništvo uspjelo da dobija struju po povoljnoj cijeni. Što se tiče drugog pristupa, tržišnog, kada bismo tu istu električnu energiju prodavali na tržištu BiH ili Balkanu, u budžetu bismo imali 90 miliona KM. Mi na taj način ublažavamo svoje subvencije – naveo je Petrović.\nMeđutim, odmah je usledila reakcija premijera RS Radovana Viškovića, koji se usprotivio inicijativi za poskupljenjem struje.\nMatično preduzeće ERS je prošle godine ostvarilo dobit od oko 23 miliona KM, ali je ipak na nivou holdinga ostvaren gubitak i iznosiće, kako saznajemo, između 25 i 29 miliona konvertibilnih maraka. Sva distributivna preduzeća su poslovala negativno, i to prvenstveno zbog isplate stimulativnih otpremnina za višak zaposlenih, u vrednosti od oko 31 milion KM. Otpremnine su obezbeđene kreditima.\nPoslednji put je cena električne energije za domaćinstva povećana u maju 2016. godine, i to za 5,4 odsto.\nRukovodstvo ERS, odnosno direktor Luka Petrović je u septembru 2019. godine najavio da će za domaćinstva biti napravljenja kategorizacija potrošnje električne energije. Onaj ko bude trošio više plaćao bi skuplje kilovate, dok bi jeftinije prošli oni s manjom potrošnjom. Naveo je da bi domaćinstva koja budu trošila više od 400 do 500 kilovata plaćala veću cenu.\n– To znači da se struja, koja se koristi za grejanje, bazene ili za neke druge svrhe plaćati po većoj ceni. Sigurno je da ćemo je postepeno povećavati do tržišne – istakao je on.\nTa ideja nije realizovana, a nije poznato da li je pandemija jedini razlog.\nPrivrednici će električnu energiju ove godine plaćati po većim cenama. Ranije je bilo predviđeno da od januara u proseku struja poskupi u proseku za pet evra po megavatu, ali se zbog negativnih posledica korone na privredu drugačije postupilo.\nTako su krajem prošle godine rukovodstvo ERS, privrednici i poslodavci usaglasili da od januara određenoj grupi privrednih potrošača struja poskupi za 2,5 evra po kilovatu, a od polovine godine za još toliko. Određenoj grupi privrednih potrošača struja će da poskupi tek od polovine ove godine.\nPotvrdio je ovo za Srpskainfo Saša Trivić, predsednik Unije udruženja poslodavaca RS.\nZa razliku od domaćinstava, koja će još neko vreme da plaćaju električnu energiju po regulisanoj ceni, odnosno po ceni koju utvrđuje regulator, privrednici ugovoraju cenu direktno sa ERS.


Zakon o katastarskoj legalizaciji zakočio celo tržište nekretnina - SandzakHaber.Net , Sandžačke Internet Novine !\nNaslovna Vijesti Srbija Zakon o katastarskoj legalizaciji zakočio celo tržište nekretnina\nZakon o katastarskoj legalizaciji zakočio celo tržište nekretnina\nOd HaberNews - 13. Novembra 2013. 1 72 Podeli na Fejsbuku\ntweet Svi koji su poslušali Velju ne mogu da prodaju stanove!?\nViše od milion vlasnika bespravno podignutih objekata u Srbiji koji su podneli zahtev za legalizaciju ne može da proda svoje stanove i kuće jer sudovi neće da overavaju ovakve kupoprodajne ugovore, saznaje „Alo!“.\nMeđutim, oni građani koji se nisu odazvali pozivu Velje Ilića, ministra za građevinarstvo i urbanizam, da legalizuju svoje objekte, odnosno nisu predali zahtev za legalizaciju, još uvek mogu u pojedinim sudovima da overe kupoprodajne ugovore jer njih „ne kači“ Zakon o katastarskoj legalizaciji, pa im nije neophodan dokaz o upisu u katastarske knjige.\nS druge strane, oni koji su ušli u proces legalizacije u svojim vlasničkim listovima u delu koji se odnosi na teret, odnosno hipoteku, imaju upisanu zabelešku da moraju da plate gradsko građevinsko zemljište, pa tek onda mogu da ostvare pravo na prenos vlasništva.\nDragan Simić (56) sa Zvezdare, koji već duže vreme pokušava da proda stan od 60 kvadrata, bio je neprijatno iznenađen kada je u sudskoj pisarnici saznao da ne može da overi ugovor o prodaji stana.\n– Napokon sam se dogovorio sa kupcem o prodaji stana. Otišli smo da overimo ugovor i u sudu nas je sačekalo neprijatno iznenađenje. Rečeno nam je da, pošto je stan u procesu legalizacije, ne mogu da overim taj ugovor.\nOtišao sam kod advokata i on je potvrdio tu informaciju. Po Zakonu o katastarskoj legalizaciji, svi objekti moraju da se upišu u knjige, a potom da se plati naknada za gradsko građevinsko zemljište i nakon toga imamo pravo da raspolažemo svojom imovinom.\nU sudu su mi objasnili da zbog problema sa usklađenošću propisa oni koji nisu podneli zahtev za legalizaciju ili su to učinili pre donošenja Zakona o katastarskoj legalizaciji mogu da overe ugovore, što znači da bi mi bolje bilo da nisam ni podnosio zahtev za legalizaciju – ogorčen je Simić.\nOn međutim dodaje da to dobro zvuči samo na papiru, ali da je to sada faktički nemoguće uraditi.\n– Zakon o legalizaciji, koji su pre nekoliko dana verifikovali poslanici u Skupštini, predviđa da svaka lokalna samouprava odredi visinu naknada. To još nije ni ušlo u proceduru, pa je tako nemoguće platiti tu naknadu. Takođe, i katastarske službe su pretrpane poslom, pa nije moguće odraditi ni katastarsko uknjiženje bespravno podignutog objekta – ističe Simić.\nAgenti prodaje nekretnina ističu da su i prodavci i kupci u agoniji već više od mesec dana.\n– Iako je Zakon o katastarskoj legalizaciji zamišljen kao prelaz iz nelegalnog u legalne tokove, umesto da sredi situaciju na terenu, desilo se upravo suprotno. Sada je pravi haos, a najviše strada upravo tržište nekretnina, ali i državni budžet, jer bez overe ugovora nema ni poreza od prenosa vlasništva – ističe Nevena Dimitrijević, agent prodaje.\nU Ministarstvu građevinarstva i urbanizma nismo dobili odgovor zbog čega se građanima Srbije ne dozvoljava da slobodno raspolažu svojom imovinom, što je poslednjih dana dovelo do velike krize tržišta nekretnina u Srbiji. Pitanja smo prosledili i ministru Velji Iliću, međutim, on do zaključenja broja nije odgovorio.\ntweet Prethodni tekstŠokantno: Pogledajte šta su lovokradice uradile jadnoj životinji!Sledeći tekstUpališ baklju i pravo u pritvor! HaberNews\tPOVEZANE OBJAVEVIŠE OD AUTORA\n13. Novembra 2013. at 19:02\nZiva bruka zar za ono sto je covek mukotrpno steko mora da bude izlagan dodatnim troskovima i maltretiranjem.Zar za svoju imovinu covek mora ici od suda do katastra od opstine i tako sve u krug i na kraju ono sto si steko moras dva puta da placas i tvojom imovinom opet raspolaze neko treci.Pa kakva smo to mi drzava gde je tu zakon a ko bojagi svake godine se donose amandmani ali cinimi se na stetu sirotinje jer od nekog se moraju davati plate svim onim lezilebivicima po opstinama i po fancelarijama poreskih i katasterskih sluzbi jer na jednom radnom mestu imaih bar troje.A ministarstvo samo kritikuje a sudska resenja niko vise i nepriznaje.


Pojave kao što su napadi i pretnje kojima su poslednjih dana izloženi dvoje novinara Dragan Janjić iz Srbije i Una Hajdari sa Kosova su "neprihvatljive i nikada neće biti podržane od Ministarstva kulture i informisanja Srbije".\nTo stoji u odgovor na pitanje Radija Slobodna Evropa (RSE) koje je putem mejla prosledio državni sekretar Ministarstva kulture i informisanja Vlade Srbije Aleksandar Gajović.\n"Ovo se ne odnosi samo na slučajeve kada je reč o novinarima i medijima, već uopšte na bilo kakav oblik nezakonitog postupanja u odnosu na svakog građanina Republike Srbije. Kada na kritički način iznosim ovaj stav, u konkretnom slučaju se on odnosi na profesiju novinara i medija, onda pre svega, imam u vidu članova 75, 79. i 80. Zakona o javnom informisanju i medijima koji jasno regulišu problem koji ste naveli", napisao je Gajović.\nPovrede, ali i pretnje ovih dana učestalo dobija glavni i odgovorni urednik agencije Beta Dragan Janjić. Njegov krimen bio je što je na svom Tviter profilu prokomentarisao da je nedavni atentat na Olivera Ivanovića, jednog od lidera kosovskih Srba, političko ubistvo.\n"Usledila je reakcija šefa države Aleksandra Vučića koji me je direktno prozvao i optužio da pripisujem Srbiji ubistvo, što uopšte nije tačno", kaže Dragan Janjić za RSE.\n"Zatim je na društvenim mrežama objavljena moja slika, uz napomenu da sam ja neko ko mrzi sve što je srpsko", ističe on.\nJanjić: Vučić me je direktno prozvao\nIstu etiketu neki beogradski mediji nalepili su i novinarki Reportera bez granica Uni Hajdari, zbog šaljive fotomontaže objavljene na njenom Tviter nalogu.\nKosovska novinarka je fotografisala Vučića tokom posete Kosovu 19. januara, te je predsedniku Srbije dodala ružičaste pseće uši i njuškicu iste boje.\nSutradan je na naslovnoj strani vlastima bliskog lista Informer osvanula fotografija Une Hajdari uz naslov: "Mržnja bez granica: Prištinska novinarka Una Hajdari iz dna duše mrzi Srbe, Srbiju i Vučića".\nNakon objave ovog teksta novinarka je dobila čitav niz uvreda i ozbiljnih pretnji na društvenim mrežama.\nNeformalno udruženje Novinarska mreža, koje okuplja novinare sa prostora bivše Jugoslavije, ove sedmice je najoštrije osudilo pretnje Uni Hajdari i Draganu Janjiću, uz ocenu da je "nečinjenje države i njenih predstavnika dovelo do toga da je u javnom prostoru u Srbiji danas gotovo nemoguće čuti kritičko mišljenje".\n"Javnim diskreditacijama novinara od strane nosilaca najviših političkih funkcija i sporim i neefikasnim delovanjem institucija u Srbiji, država podstiče atmosferu u kojoj je verbalno ili fizičko nasilje dozvoljeno nad svakim ko na bilo koji način, pa makar i benignom šalom, izražava stav drugačiji od poželjnog", navodi Novinarska mreža u saopštenju koje je potpisima podržalo više od 160 novinara sa eks-Ju prostora.\nNovinarka Vremena i članica Saveta za štampu (nezavisno telo koje okuplja izdavače, vlasnike štampanih, onlajn medija i novinskih agencija i profesionalne novinare, prim. aut.) Tamara Skrozza kaže da vlast na ovaj način šalje poruku posredstvom sebi bliskih medija.\n"To je poruka svakom ko se usudi da slobodno govori, ko se usudi da kaže nešto što nije po volji predstavnicima režima, ko se usudi da kaže nešto što nije javno proklamovano mišljenje u prodržavnim tabloidima", navodi Tamara Skrozza.\nI sama Skrozza našla se poslednjih dana na nezapamćenom udaru. Naime, činjenica da je kao novinarka često kritikovala rad vladajuće Srpske napredne stranke (SNS) i njenog šefa Aleksandra Vučića bila je dovoljan povod da Tamari Skrozza televizija Pink u svojoj centralnoj informativnoj emisiji ove sedmice posveti skoro četiri minuta.\nAutori priloga su pokušali da vađenjem Skrozzinih reči iz konteksta novinarku nedeljnika Vreme i članicu upravnog odbora posmatračke misije CRTA (Centar za istraživanje, transparentnost i odgovornost, prim. aut.), koja će nadgledati predstojeće beogradske izbore, prikažu kao politički ostrašćenu osobu koja gaji prezir prema Vučiću.\nTamara Skrozza šokirana da je neko rečenice izvukao iz konteksta\n"Ja, kao neko ko slobodno govori ono što misli, uvek očekujem da me ovaj ili onaj napadne, ali moram da priznam da sam bila šokirana činjenicom da je neko izvukao iz konteksta rečenice koje sam u potpuno drugačijim okolnostima izgovarala pre dve ili dve i po godine i to zloupotrebio na ovaj način. Dakle, izvučeni su moji nastupi iz emisije Zorana Kesića 24 minuta, gde vi odgovarate šaljivim tonom na šaljiva pitanja. To je predstavljeno kao moj stav i kao dokaz mog nemorala", kaže za RSE Skrozza i dodaje da su joj nakon priloga emitovanog na ovoj gledanoj privatnoj televiziji stizale razne uvrede posredstvom društvenih mreža.\nProfesorka Fakulteta političkih nauka u Beogradu Snježana Milivojević podseća za RSE da je vladajući SNS, partija Aleksandra Vučića, praktično od dolaska na vlast 2012. godine u sukobu sa medijima.\n"Mislim da je razlog za to delom nerazumevanje uloge medija, a delom i snažna autokratska tendencija kod lidera i čitave partije", kaže Snježana Milivojević.\n"To nerazumevanje i nesklonost ka medijskoj slobodi uvek eskalira u izbornim ciklusima, a pošto su oni sve češći, mi sve češće vidimo te otvorene sukobe vlasti sa medijima", dodaje ona.\nMinistar unutrašnjih poslova Nebojša Stefanović rekao je ove sedmice da svi kojima stižu pretnje preko društvenih mreža to treba da prijave policiji i tužilaštvu, koji reaguju na svaku prijavu.\nMeđutim, Dragan Janjić konstatuje da problem leži u samom odnosu nosilaca vlasti prema novinarima.\n"Ovakve stvari neće prestati sve dok predstavnici vlasti od vrha do dna ne počnu da ozbiljnije tretiraju situaciju u zemlji, odnosno dok ne prestanu oni da vode kampanju protiv ljudi i da crtaju mete ljudima na grudima. To je jako opasno po društvo u celini. Policija može da radi svoj posao koliko god hoće. ako se kreira klima u kojoj su svakakve laži dozvoljene, onda je nemoguće rešavati probleme", smatra Dragan Janjić.\nTrenutna klima podstiče pretnje\nOdnos vladajućih političara prema medijima ilustruje gostovanje šefa poslaničke grupe SNS-a Aleksandra Martinovića na Radio-televiziji Srbije prošle godine.\nMartinović je tom prilikom na javnom servisu pokazivao fotografije učesnika "Protesta protiv diktature" u Beogradu i Novom Sadu, novinara, aktivista i opozicionih političara, prozivajući i decu nekih od njih što učestvuju u tim demonstracijama. Nakon tog istupa, nikakve političke niti pravne sankcije nije snosio.\nTrenutna klima u Srbiji podstiče pretnje novinarima, ukazuje profesorka Snježana Milivojević, podsećajući na neslavnu istoriju koju aktuelni šef države ima sa medijima.\n"Predsednik te vladajuće partije je pre dvadesetak godina donosio zakone protiv medijskih sloboda, a danas na čelu države se ponaša kao da želi da taj posao konačno završi", kaže Milivojević, podsećajući na period krajem devedesetih godina, kada je Aleksandar Vučić bio ministar informisanja u vladi koju su činili Socijalistička parija Srbije Slobodana Miloševića i Srpska radikalna stranka Vojislava Šešelja.\nDvadeset godina kasnije, polovinom januara ove godine, Aleksandar Vučić je kao predsednik države primio delegaciju Evropske federacije novinara (EFJ) koja je Srbiju posetila, zbog, kako navode u ovoj organizaciji, zabrinjavajućeg stanja medijskih sloboda.\nMost RSE: Šta je gore – Vučićev ili Miloševićev medijski mrak?\nVučićev odgovor na tu konstataciju bio je da "u Srbiji svako ima pravo da piše i govori ono što hoće, ali da isto tako svi imaju pravo da na to odgovore".\nDa li pod odgovorom smatra tabloidne kampanje u kojima dominiraju govor mržnje i pozivi na linč, predsednik Srbije nije precizirao.


Arteon napušta rusko tržište posle samo pet meseci i stotinu prodatih primeraka - Auto Republika\nKarijera „prenakinđurenog“ Volkswagena Arteona je kratko trajala u Rusiji. Nakon što je objavljen početak prodaje s prvim danima juna, i nakon stotinak isporuka, nemačka kompanija je krajem oktobra uklonila ponudu ovog liftbeka iz zvaničnih kataloga prodaje na globalnoj mreži. To znači da je uvodni uvozni kontigent vozila ujedno i rasprodat, uz veoma visok stepen izvesnosti da je inicijalni tiraž, ujedno i zaključni.\nZanimljivo, Volkswagen je imao u planu da na tržište Ruske Federacije doprema Arteon neposredno nakon premijere iz 2017. godine. Ali, proces se razvukao, ponajviše zbog činjenice da je montaža liftbeka organizovana u matičnoj državi, što je podrazumevalo da je opterećen carinom i dodatnom ekološkom taksom (na otpad), a sve to u okolnostima u kojim pričamo o automobilu van tradicionalnih klasa, odnosno s veoma ograničenom tražnjom. To je i dovelo do toga da proizvođač potencijalni profit proceni zanemarljivim i da se ne pristupi izvozu na istok Evrope.\nMeđutim, Arteon je homologovan za nastup na ruskom tržištu krajem 2019. godine, a šest meseci kasnije je stigao i prvi, i ispostaviće se jedini kontigent. Bio je dostupan jedino u 2.0 TSI izvođenju sa 190 konjskih snaga, automatskim menjačem s dvostrukom spojnicom (DSG) i pogonom na prednje točkove. Naručivanje opreme s liste opcionala nije bilo omogućeno, već je Arteon nuđen u samo dve predodređene konfiguracije.\nPoznajući ekonomske zakone, ali i narav nemačkog koncerna, veoma je moguće da je Arteon dopremljen među braću Ruse, i kao deo misije raščišćavanja parking površina od modela na zalasku karijere, s obzirom na činjenicu da je nekako u isto vreme, promovisan i restilizovani liftbek, kao i njegova nabrijana R verzija, kao i karavansko (shooting brake) izdanje.\nNaposletku, postoje nekakve simbolične šanse da se Arteon vrati u Rusiju, jer homologacija važi do poslednjeg meseca 2022. godine. Međutim, kako prenosi, za naš ukus najbolji ruski specijalizovani medij Autoreview, to se svakako neće desiti u bliskoj budućnosti. Izgleda da VW ne pronalazi adekvatnu matematiku da bi trudio da upari simpatije Rusa i dizajn Arteona.\nArteon smo pre tačno tri godine testirali, s posebno nabujalim očekivanjima nakon divnih vlasničkih iskustava s VW Passatom CC iz 2009. godine, a koja su se gradila tokom šest godina. Omladina bi naše utiske nakon testa opisala kratko: „Žešće su se smorili Arteonom“.\ntags: kakav je Arteon ponuda Arteona rusko tržište Volkswagen Arteon\nprevious Broj novoregistrovanih elektromobila po prvi put nadmašio dizele u Evropi\nnext General Motors nudi električni motor kao zaseban atrikal\nVrhunski prodajni rezultati mega kompanije i nadmocnog svapskog proizvoda , Rusija ostaje u suzama. Dobro da nisu talijani u pitanju…ćaća ih zabarski….\nšto je podrazumevalo da je opterećen carinom i dodatnom ekološkom taksom (na otpad) – neprocjenjivo\nI Pasat je precijenjen za te pare a tek Aerton, njegov mehanički klon.


HomeTemplate articles »Typography »Error page »Offline page »Messages »Chrome frameJoomla pages I »Contact categories »Contacts in Category »Single Contact »Weblink single category »Web Link Categories Link »Featured contactsJoomla Pages II »News feeds categories list »News feeds in a category »User login »User registration »User profile »User remind »Password resetJoomla pages III »Archieved Articles »Single Article »Categories List »Blog Layout »Category List »Featured Articles četvrtak, 06 mart 2014 11:24\tPoraz Novog Pazara od Zlatara\tKošarkaši Novog Pazara poraženi su u odloženoj utakmici 18. kola Prve regionalne lige Zapad od Zlatara iz Nove Varoši sa 79:72 (17:23, 21:11, 14:21, 20:24).U ostalim utakmicama ovog kola, igranim tokom vikenda, košarkaši Priboja savladali su Slogu u Požegi rezultatom 92:70, dok je Mileševac u Prijepolju poražen od Prve Petoletke iz Trstenika sa 72:87.Prvoplasirani Priboj osvojio je 35 bodova, a slede Plana sa 34, Zlatar sa 31 i Ub sa 30 bodova. Mileševac je sedmi sa 27, dok Novi Pazar zauzima 10. mesto sa 24 boda.Novopazarci će u sledećem kolu gostovati Mileševcu, Plana će u derbiju dočekati Zlatar, a Priboj će ugostiti ekipu Zlatibora iz Čajetine.N. Kočović\nponedeljak, 03 mart 2014 12:47\tNovi Pazar – Zlatar u sredu, pobeda Priboja, poraz Mileševca\tKošarkaši Priboja savladali su Slogu u Požegi rezultatom 92:70 u 18. kola Prve regionalne lige Zapad, dok je Mileševac u Prijepolju poražen od Prve Petoletke iz Trstenika sa 72:87. Utakmica 18. kola između Novog Pazara i novovaroškog Zlatara zakazana je za sredu od 17.30. Prvoplasirani Priboj osvojio je 35 bodova, a slede Plana sa 34, Ub sa 30 i Zlatar (-1) sa 29 bodova. Mileševac je sedmi sa 27, dok Novi Pazar (-1) na 12. mestu ima 23 boda.Novopazarci će u sledećem kolu gostovati Mileševcu, Plana će u derbiju dočekati Zlatar, a Priboj će ugostiti ekipu Zlatibora iz Čajetine. M. Minić\tDodatne informacije\nponedeljak, 24 februar 2014 15:33\tPoraz Pazaraca u Trsteniku\tKošarkaši Prve Petoletke savladali su u Trsteniku, u utakmici 17. kola Prve regionalne lige Zapad, ekipu Novog Pazara sa 88:81 (20:26, 18:15, 19:16, 31:24). Priboj je na svom terenu rezultatom 100:72 slavio protiv Svilajnca, Zlatar je u Novoj Varoši poražen od Uba sa 74:85, dok je Mileševac savladao Temnić u Varvarinu sa 85:75. Prvoplasirani Priboj osvojio je 33 boda, a slede Plana sa 32, pa Ub i Zlatar sa po 29 bodova. Mileševac je sedmi sa 26 bodova, dok Novi Pazar na 10. mestu ima 23 boda.Novopazarci će u sledećem kolu dočekati Zlatar, Priboj će gostovati Slogi iz Požege, dok će Mileševac ugostiti Prvu Petoletku. M. Minić\tDodatne informacije


Ugovor o sponzorstvu potpisali su predsednik OKS Vlade Divac i direktor kompanije Fijat automobili Srbija Antonio Ćezare Ferara.\nDivac se zahvalio na podršci i poželeo kompaniji Fijat dobrodošlicu u olimpijsku porodicu Srbije.\n"Fijat je lider u automobilskoj industriji u Srbiji, a naši sportisti svakako zaslužuju podršku najboljih. Zahvaljujem se ljudima iz Fijata što su prepoznali važnost 2013. i doneli odluku da podrže naše sportiste u godini u kojoj oni počinju sa gradjenjem rezultata koji će svima nama doneti radost u Riju", rekao je Divac na svečanom potpisivanju ugovora u beogradskom hotelu Metropol.\nPrvi čovek Fijata za Srbiju Antonio Ferara istakao je da je veliko zadovoljstvo da kao kompanija sa globalnim olimpijskim iskustvom budu prvi koji će podržati, ne samo pripreme srpskih sportista za Rio, nego i da učestvuje u stvaranju mladih talenata.\n"Duboko verujemo da Fijat zajedno za olimpijskim komitetom predstavlja pravi tim za Rio", istakao je Ferara.\nSvečanosti su prisustvovali sportisti i timovi koji će ove godine biti uključeni u program finansiranja priprema OKS-a, predstavnici saveza, kao i ministarka sporta Alisa Marić.


Saobraćaj u Bosni i Hercegovini - Saobraćaj u Bosni i Hercegovini, Spisak graničnih prijelaza Bosne i Hercegovine, Saobraćaj u Moldaviji, Saobraćaj u Armeniji ..\nAndora je jedna od najmanjih zemalja na svetu. Ta državica se nalazi na velikoj nadmorskoj visini i izrazitog je planinskog reljefa pa su uslovi za razvoj saobraćaja izuzetno složeni. Međutim, razvojem zemlje proteklih decenija saobraćaj u zemlji je znatno unapređen i izolovanost zemlje je smanjena na najmanju moguću meru. Saobraćaj u Andori tesno povezan sa saobraćajem u Francuskoj i saobraćajem u Španiji, koje je okružuju.\nRepublika Litvanija se nalazi na krajnjem istoku Evropske unije, pa se i saobraćaj zemlje oslanja na veze ovog udruženja i zemalja istočno od nje, najviše Rusije. Sve ovo pogoduje razvoju prometnog saobraćaja u zemlji. Litvanija ima razvijen drumski, železnički, vazdušni i vodni saobraćaj. Glavni saobraćajni čvor u zemlji je glavni grad, Viljnjus.\nLihtenštajn je malena država Evrope, pa je i značaj saobraćaja Lihtenštajna mali. Međutim, spram svoje veličine država ima razvijen drumski i železnički saobraćaj. Glavni saobraćajni čvor je prestonica Vaduc. Budući da se ova državica graniči Švajcarskom i Austrijom, mesni saobraćaj je blisko povezan je sa saobraćajnim mrežama datih zemalja. Ovo se naročito odnosi na Švajcarsku i najbliži veći grad Cirih.\nPortugalija je najzapadnija zemalja Evrope. Za Portugaliju najveći značaj ima pomorski saobraćaj, jer velikom dužinom izlazi na najprometniji okean sveta. Sa druge strane, ova država se nalazi na samom kraju evropskog kopna i nema mogućnost za veći suvozemni promet. Na kraju, Portugalija, iako je deo razvijenog Zapada, ona je to odskora, pa zemlja na polju saobraćaja i saobraćajne mreže zaostaje za razvijenim zemljama severno od nje. Zbog toga je proteklih godina razvoj na ovom polju bio veoma intenzivan. Portugalija ima razvijen drumski, železnički, vazdušni i vodni saobraćaj. Najveći sao ...\nRepublika Rumunija je velika evropska zemlja, koja se proteže kroz nekoliko prometno veoma važnih oblasti. Zbog toga postoje izvanredne mogućnosti za razvoj saobraćaja i saobraćajne mreže, ali zbog teške skorašnje istorije pravi razvoj ove oblasti tek predstoji. Rumunija ima razvijen drumski, železnički, vazdušni i vodni saobraćaj. Najveći saobraćajni čvor je glavni grad, Bukurešt, ali zbog prostranstva države i postojanja jakih oblasnih središta, važni saobraćani čvorovi su i Temišvar, Kluž, Konstanca, Brašov, Krajova, Jaši.\nMonako je jedna od najmanjih zemalja u svetu. Sa površinom manjom države od 2 km² teško se može govoriti o postojanju aerodroma ili autoputa, ali i pored toga njegov saobraćaj je veoma razvijen spram njene veličine. Pošto je zemljište izuzetno skupo i često uveliko nagibu, saobraćaj u državi dobrim delom je preko podzemni. Postoji i mnogo mostova, liftova i eskalatora u javnom upotrebi. Saobraćaj Monaka tesno povezan sa saobraćajem u Francuskoj, koja ga okružuje sa kopna.\nSrpskoj Mostovi u Bosni i Hercegovini Er Srpska Saobraćaj u Bosni i Hercegovini na Wikimedijinoj ostavi Autoput Banjaluka - Doboj Saobraćaj Evropskih zemalja\nputnički saobraćaj samo sa osobe i putnički prtljag Granični prijelazi za pogranični saobraćaj samo za prijelazak osoba sa mjestom stanovanja u pograničnoj\nHistorija željeznice Bosne i Hercegovine počinje krajem decembra 1872. godine, puštanjem u saobraćaj pruge Dobrljin Banja Luka kao dio pruge Istanbul - Beč\nse može reći da postoje teškoće u razvoju prometnog saobraćaja kroz zemlju, što otežava razvoj i onako nerazvijene saobraćajne mreže. Najveći saobraćajni\nrazvijen drumski, železnički, vazdušni i vodni saobraćaj a prestonica zemlje, Skoplje, je središnji saobraćajni čvor u zemlji. Pogledati: Makedonske železnice\nzemlje izrazito planinski i nalazi na znatnoj nadmorskoj visini preko 1000 m n. v. Značajno oograničenje za razvoj saobraćaja su i veoma loši odnosi sa\nvisini i izrazitog je planinskog reljefa pa su uslovi za razvoj saobraćaja izuzetno složeni. Međutim, razvojem zemlje proteklih decenija saobraćaj u zemlji\nveć je i potpuno posebna država, jer se cela nalazi u okviru većeg grada, Rima. Budući da se ova državica graniči samo sa Italijom, saobraćaj Vatikana\npa se i saobraćaj zemlje oslanja na veze ovog udruženja i zemalja istočno od nje, najviše Rusije. Sve ovo pogoduje razvoju prometnog saobraćaja u zemlji\nEvrope, pa je i značaj saobraćaja Lihtenštajna mali. Međutim, spram svoje veličine država ima razvijen drumski i železnički saobraćaj Glavni saobraćajni\ndrumski, železnički, vazdušni i vodni saobraćaj Najveći saobraćajni čvor zemlje je glavni grad, Lisabon, povoljno smešten u središtu zemlje. Za njim ne\nWikimedijinoj ostavi Saobraćaj Evropskih zemalja Saobraćaj Azerbejdžan Albanija Andora Austrija Belgija Belorusija Bosna i Hercegovina Bugarska\nzemalja u svetu. Sa površinom manjom države od 2 km² teško se može govoriti o postojanju aerodroma ili autoputa, ali i pored toga njegov saobraćaj je veoma\ngranica sa Srbijom Razvijen je samo pomorski i jezerski saobraćaj Glavne morske luke su Drač, Valona i Saranda. Najpoznatija jezerska luka je Podgradec\nPodunavlje, dolina Rajne, Baltik i predstavlja pravu raskrsnicu evropskih saobraćajnih koridora. Saobraćaj u Nemačkoj je veoma razvijen, pa su mnoge\nzemlja u oblasti Kavkaza, koje ima izuzetno povoljan saobraćajno - prometni položaj. Zbog toga zemlja ima izvanredne uslove za razvoj saobraćaja ali je\nItalija spada u velike zemlje Evrope i predstavlja središnju zemlju Sredozemlja, što da je izvanredne uslove za razvoj prometnog saobraćaja Italija ima\ngradsko područje La Valete. Malta ima razvijen drumski, vazdušni i pomorski saobraćaj U unutrašnjem prometu najavažniju ulogu imaju drumska vozila. Malta\nsavremeni saobraćaj i vozila i saobraćajnu mrežu Saobraćaju kroz Luksemburg idu u prilog i tri granične države Nemačka, Francuska, Belgija kao i ustanove\nSaobraćaj Evropskih zemalja Saobraćaj Azerbejdžan Albanija Andora Austrija Belgija Belorusija Bosna i Hercegovina Bugarska Vatikan Gruzija\nmoru i sa tim u vezi, pomorskom saobraćaju a u poslednjih decenija, i aviosaobraćaju. Glavna čvorišta u zemlji su dva najveća grada, Atina i Solun\nnaspram svoje veličine i predstavlja pravu pomorsku raskrsnicu evropskih pomorskih puteva u njenom severnom delu. Saobraćaj u Danskoj je veoma razvijen\nvazvušnog prevoza. Saobraćaj Evropskih zemalja Saobraćaj Azerbejdžan Albanija Andora Austrija Belgija Belorusija Bosna i Hercegovina Bugarska\npovoljnosti za razvoj saobraćaja I pored toga, zahvaljujući razvijenosti zemlje i visokom standardu njegovih građana, teškoće u vezi saobraćaja u mnogome su umanjene\nsaobraćaj u bosni i hercegovini,


Štajnmajer: Podrška članstvu CG u NATO\nCrnogorski premijer Milo Đukanović i nemački šef diplomatije Frank Valter Štajnmajer tokom susreta u Berlinu (gov.me)\nNemački šef diplomatije je nakon susreta sa crnogorskim premijerom u Berlinu rekao da je Crna Gora pokazala jasnu orijentaciju prema evropskim vrednostima\nOdnosi Crne Gore i Njemačke su u odličnoj fazi, ocijenili su danas u Berlinu, crnogorski premijer Milo Đukanović i šef njemačke diplomatije Frank Valter Štajnmajer.\nĐukanović je ukazao na značaj nastavka integracionog procesa za cijeli region i njegovu stabilnost, dok je Štajnmajer naglasio da je na spoljnopolitičkom planu, naročito u kontekstu ukrajinske krize, Crna Gora pokazala jasnu orjentaciju prema evropskim vrijednostima.\n“Takođe bih želio da dodam da naša zemlja dugo vrijeme podržava članstvo Crne Gore u NATO-u. Preostala pitanja trenutno se razmatraju u okviru intenzivnih, fokusiranih razgovora sa NATO-m. Ukoliko ti razgovori daju pozitivan rezultat, a uvjeren sam da hoće, zalagaću se da ministri inostranih poslova NATO-a preuzmu naredne važne korake do kraja godine i pozovu Crnu Goru da se pridruži NATO-u.”\nCrnu Goru uvijek potenciram kao uspješan primjer u regionu i htjeli bi vidjeti više primjera kao što je Crna Gora”, rekao je Štajnmajer. Crnogorski premijer rekao je da Crna Gora nastavlja da igra pozitivnu ulogu promotera evropskih i evroatlantskih vrijednosti na Zapadnom Balkanu.\n"Činili smo to i u vremenu kada je bilo mukotrpno očuvati mir i multietnički sklad, činili smo to i u onom vremenu kada je trebalo promovisati demokratske vrijednosti u organizaciji referenduma o nezavisnosti, činimo to i danas kada Crna Gora veoma stabilno i veoma dinamično korača ka svojim evropskim i evroatlantskim ciljevima, naglasio je Đukanović.


U svakom slučaju SPD uspeo je da poboljša rezultat sa prethodnih parlamentarnih izbora za više od pet odsto, dok su unionisti izgubili skoro devet odsto birača.\nZeleni su treća politička snaga sa 15, odnosno 14,5 odsto glasova.\nDesničarska Alternativa za Nemačku (AfD) prema ARD-u osbojila je 11 odsto glasova, a prema ZDF-u 10 odsto, dok bi Slobodarska partija (FDP) prema ZDF mogla dobiti 12 odsto, a prema ARD 11 odsto glasova.\nLevica „Linke“ tesno je prešla cenzus sa pet odsto glasova.\nNa osnovu ovih rezultata, najveći pobednici ovih izbora su SPD i Zeleni koji su uspeli da poboljšaju prednjaši rezultat za više od pet odsto.\nAktuelne prognoze ostavljaju otvorene sve opcije za koaliciju, od velike koalicije, koja je, prema istraživanjima, najmanje omiljena u Nemačkoj, pa do semafor i „Jamajka“ koalicije.\nUkoliko ishod bude bio identičan sa prognozom, predstoji dugo formiranje nemačke vlade.\nNemačka izbori u Nemačkoj Angela Merkel CDU Nemačka vesti


Ostali sportovi - Badminton: Milica Simić, buduća zvezda evropskog šampionata\nNapisano u kategoriji Ostali sportovi, 17 oktobra, 2013\nJoš jedna odlična vest za srpski badminton stigla je iz Evropske badminton konfederacije (BEC). Našu reprezentativku Milicu Simić BEC je izabrao za svoj razvojni projekat “Buduće zvezde“ čime su još jednom potvrđeni kvalitet i snaga našeg badmintona u okvirima Starog kontinenta.\nOvim projektom BEC želi da podrži razvoj perspektivnih i talentovanih igrača u Evropi kroz individualnu podršku za učešće na turnirima i obukama kao i radom sa trenerima visokog renomea, a to su Holanđanin Judith Meulendijksom, Nemac Huaiwen Xu i Španac Arturo Lopez.\nKako se kaže u saopštenju BEC fokus ovog projekta biće na pomoći i usmeravanu mladih igrača u prve tri godine njihovog seniorskog staža koje su najteži i najvažniji period u njihovom karijerama. Inače, izbor 24 naperspektivnijih igrača napravljen je posle Evropskog juniorskog prvenstva u Ankari, krajem marta ove godine.\nNakon ovog šampionata napravljena je lista po osam najboljih igrača u singlu u obe konkurencije dok su preostalih osam igrača, među kojima je Milica Simić, najuspešnija igračica u istoriji sprskog badmintona, dobili specijalnu pozivnicu na osnovu sjajnih nastupa na seniorskim turnirima širom Evrope.\nInače, učešće u projektu BEC, koji se ogledava u novčanim sredstvima u iznosu od 1.200 evra, je oročen na godinu dana, sa opcijom da se nakon toga produži na još dve godine.


“Ranijim odlukama, kada je pravljen cijeli koncept, utvrđeno je da tu sposobnost treba da imaju aerodromi Sarajevo i Banjaluka. Rukovodeći se takvim odlukama, uložili smo značajna sredstva kada je riječ o infrastrukturi i onome što je potrebno da bismo omogućili izvoz mesa preko aerodroma”, podsjetila je Cvijanovićeva.\nOna je dodala da su sredstva ulagana u skladu sa takvom odlukom, te da se trenutno radi na izgradnji logističkog centra blizu banjalučkog aerodroma, a kojim će biti ojačan kapacitet aerodroma za kargo saobraćaj.\nPredsjednik Vlade FBiH Fadil Novalić smatra da dodjeljivanje dozvole za kargo saobraćaj tuzlanskom aerodromu ne bi bio veliki problem.\n“Može se dogovoriti da se čak zadrže količine na banjalučkom aerodromu, a da se tuzlanskom da pravo da ide sa kargo prevozom ne samo mesa, nego i drugih stvari”, rekao je Novalić novinarima u Banjaluci.\nOn je naveo da se ne izvoze velike količine mesa, te da će, kada bude dostignuta dozvoljena kvota izvoza, biti posla za sve aerodrome u BiH. Srna\nTagovi: aerodromifadil novalickargo prevozzeljka cvijanovic


Elektronske cigarete zabranjene!!!??? - 381 vesti\nBy RedakcijaPosted on December 4, 2019 January 20, 2020\nZabrana prodaje elektronskih cigareta u SAD je razumljiva, ali nije dobro dugoročno rešenje iz više razloga, piše Njujork tajms.\nList navodi da takva mera nije garancija da će mladi prestati da koriste e-cigarete.\nDo sada se to radilo na dobrovoljnoj bazi, pa je proceduru, ispostavilo se, poštovao samo Filip Moris, koji je čekao dve godine da FDA pregleda njihove naučne analize u vezi sa IQOS-om (koji nije elektronska cigareta, već uredjaj koji zagreva, a ne sagoreva pravi duvan) pre nego što taj proizvod plasiraju na tržište.\n“Vejping” proizvodi su tada imali prednost, jer su bez postavljanja procedura komercijalizovani, a sada, kada FDA od svih traži da prodju isti proces, ispostavlja se da je IQOS jedina alternativa iz obe kategorije, koja ima zvanično odobrenje od FDA da se nadje na tržištu.\nU tom odobrenju FDA piše, izmedju ostalog, da IQOS “nakon rigorozne analize podnete argumentacije zasnovane na nauci, može da se nadje na američkom tržištu, a jedan od razloga za to je što proizvodi niži nivo nekih toksina od cigareta koje sagorevaju duvan”.\nGeneralni direktor Filip Morisa, Andre Kalancopulos, komentarišući aktuelnu debatu u Americi, rekao je za Njujork tajms da tehnologije, poput e-cigareta i proizvoda koji zagrevaju, a ne sagorevaju duvan, “mogu dramatično smanjiti broj pušača, što je prilika veka”.\nDodao je se ta prilika “ne sme iskoristiti na račun mladih” i da je jasno da je u SAD “neophodno postaviti stvari na drugi način”.\n“Odmeren, civilizovani dijalog koji je zasnovan na činjenicama, nauci i postojećem regulatornom okviru, a ne emocijama, strahu i širenju sumnji, može pomoći da se prilika iskoristi”, rekao je Kalancopulos.\nTag: Amerika e-cigarete pušenje zabrana e-cigatera zdravlje\nPrevious post: Ostvarivanje prava iz staža u Crnoj Gori\nNext post: Obavezna prijava za preduzetnike


Privrednici izneli Vučiću 14 mera koje izvlače Srbiju iz krize za 6 meseci! | Web-Tribune.com\nHome / TEMA DANA / Privrednici izneli Vučiću 14 mera koje izvlače Srbiju iz krize za 6 meseci!\nPrivrednici izneli Vučiću 14 mera koje izvlače Srbiju iz krize za 6 meseci!\n28. septembra 2014.\tTEMA DANA Leave a comment\nPremijer Aleksandar Vučić sastao se sa biznismenima članovima kluba „Privrednik“ i oni su7 mu izneli svoje predloge reformskih mera.\nTačan termin sastanka juče nije mogao da nam potvrdi ni kabinet predsednika Vlade, ali ni članovi kluba “Privrednik”, pa ni predsednik kluba Miodrag Kostić.\n– Prilikom posete premijera Vučića klubu “Privrednik” dogovoreno je da članovi ovog udruženja pripreme svoje viđenje mera ekonomske politike, koje bi trebalo pozitivno da utiču na privredni ambijent. Tokom leta, članovi kluba radili su u osam radnih grupa. Napravili smo predlog seta konkretnih mera koje ne zahtevaju izdvajanje dodatnih budžetskih sredstava – objašnjava za “Blic” izvor iz Šekspirove.\nPredložene su, pre svega, kratkoročne mere koje bi u roku, ne dužem od pola godine, trebalo da pomognu privrednu aktivnost i utiču na smanjenje stope nezaposlenosti.\n– Pored toga, radne grupe su se bavile i elementima dugoročnih razvojnih politika, gde je potrebno da Vlada pruži smernice i odredi prioritetne privredne grane –\nBiznismeni u “Privredniku” kao da su uvereni da su načinili prvi korak u obnavljanju dobrih odnosa sa Vladom. Prvo poziv premijera Vučića da pomognu svojoj zemlji i preuzmu gubitaše, ali i njegova molba da se aktivnije uključe u kreiranju ekonomske politike države za mnoge od članova kluba značio je povratak poverenja koji je u prethodnih godinu-dve bio prilično poljuljan na relaciji Nemanjina – Šekspirova. Tada se ponudom Milana Beka da preuzme rukovođenje „Železnicama“ pokrenula lavina nagađanja koji bi još biznismen mogao da „zaduži“ neko od posrnulih javnih ili firmi u restruktuiranju. Sada su spremniji da podrže varijantu da u takvim kompanijama povremeno ili stalno obavljaju savetodavne poslove.\nIako se spekulisalo da bi Milan Beko od naredne nedelje mogao da preuzme operativno upravljanje „Železnicama Srbije“, prema tvrdnji potpredsednice Vlade i resornog ministra za infrastrukturu Zorane Mihajlović, tako nešto je malo verovatno.\n– Kao predsednik Kadrovske komisije Vlade, takav predlog nisam videla i zbog toga o njemu ne mogu ni da se izjašnjavam. To što se neko pominje u medijima ili što bi nešto želeo, ne znači da će se to i desiti – kaže Mihajlović.\nPrevious „Jedina prava parada ponosa biće održana 20. oktobra, na čelu sa Vojskom Srbije!“\nNext „Model za Ukrajinu postoji i zove se BiH, a Donbas će biti „Republika Srpska“!“


Hašim Tači, Foto: Printscreen: Kurir.rs\nnisu poznati javnosti\nTužilaštvo ima rok da završi obelodanjavanje do 27. septembra, ali ono nije sigurno da li će do tog roka moći da obelodani izjave tri svedoka, kao i manje redigovane izjave šest svedoka\nObjavljeno: 14.09.2021. 18:51h 18:54h\nPredstavnica tužilaštva Kler Loson rekla je da svedoci mogu da se pojave pred sudom i da im obezbeđena zaštita, ali da su njihovi identiteti otkriveni odbrani.\nSvedoci iz međunarodne zajednice svedočiće na suđenju protiv nekadašnjih šefova OVK Hašima Tačija i još trojice optuženih za niz ratnih zločina na Kosovu i Metohiji nad Srbima, ali i Albancima nelojalnim OVK, najavilo je danas Specijalizovano tužilaštvo Kosova, na sedmoj statusnoj konferenciji u ovom predmetu.\nNa današnjoj konferenciji bi trebalo da se razmatraju pitanja u vezi sa pritvorom, aktuelnim istragama tužilaštva i odbrane. Tači, kao i Kadri Veselji, jakup Krasnići i Redžep Seljimi su uhapšeni 5. novembra 2020. godine, kada su prebačeni u prtivoru u Hagu, gde s ei dalje nalaze.\nKler LosonHašim TačiSuđenjeRatni zločiniKosovo


Tanjug 2. avgusta 2018. 12:20\nBEOGRAD – Direktor Kancelarije za KiM Marko Đurić rekao je danas da je izjava ministra dijaspore Albanije Pandelija Majka, da će od prvog januara biti otvorena granica između Albanije i Kosova, neozbiljna i neodgovorna i da služi samo da dodatno pogorša odnose u regionu.\n„Po Rezoluciji 1244 mi smo ti koji imamo prava da koristimo granične prelaze Ćafa, Prušit i Vrbnica i da tamo imamo naše osoblje, ali za to izgleda više nikoga nije briga. Isto kao što nikoga u međunarodnoj zajednici nije briga za takve huškačke i preteće izjave koje svakog dana dolaze od različitih albanskih predstavnika“, rekao je Đurić i podsetio da je ova izjava data u prisustvu najviših predstavnika KiM – Ramuša Haradinaja i Hašima Tačija.\nĐurić je kazao da očekuje i zahteva reakciju međunarodne zajednice i postavlja pitanje „šta bi bilo da je neko srpskih predstavnika rekao da će biti ukinuta granica, ne između Srbije i neke susedne zemlje, već da će biti ukinut administrativni prelaz“.\n„Ne znam šta misle. Da li misle da treba da sačekamo da Albanci jednog dana ispune jednu od svojih pretnji“, zaključio je Đurić.


BUDŽET NOVOG SADA NIKAD SNAŽNIJI U ISTORIJI | Novi Sad\nPočetna stranica › BUDŽET NOVOG SADA NIKAD SNAŽNIJI U ISTORIJI\nGradonačelnik Novog Sada Miloš Vučević okarakterisao je uoči održavanja 15. sednice Skupštine Grada novosadski budžet kao rekordni, jer brojevi i činjenice govore u prilog tome da je gradska kasa nikad jača, snažnija i bogatija. On je naglasio da je to pobeda svih Novosađana, odgovornih platiša poreza, kao i rezultat domaćinskog i odgovornog postupanja prema zajedničkoj gradskoj kasi.\n- Porez na zarade je veći za 23,53% u odnosu na isti period prošle godine, doprinosi od uređivanja građevinskog zemljišta koje plaćaju investitori je veći za 107% , porez na imovinu je naplaćen u iznosu od 76,23 % više nego u istom periodu prošle godine, prodaja građevinskog zemljišta, odnosno interesovanje investitora za gradnju je 400% veće nego 2020. godine. Sada je budžet definisan u iznosu od 33 milijarde 584 miliona dinara, a 2011. godine je iznosio 14 milijardi i 429 miliona. Prethodnih dana slušamo laži o tome kako je ovo budžet koji krpi rupe i da je loš, i to čujemo od ljudi koji prilikom upravljanja finansijama Novog Sada nisu mogli da dođu ni do 15 milijardi u gradskoj kasi, a kapitalni budžet tada nije prelazio pet milijardi dinara. Danas možemo da se ponosimo činjenicom da čak preko 12 milijardi dinara izdvajamo za kapitalne investicije, a pri tome tu ne računam projekte vezane za Fruškogorski koridor, Kovid bolnicu, brzu prugu, novi most, Klinički centar Vojvodine, centralni prečistač otpadnih voda, regionalnu deponiju koje finansiramo preko države, a sav taj novac se sliva u naš grad. Naši prethodnici su imali kompletan gradski budžet u iznosu koji mi danas izdvajamo samo za kapitalne projekte, ne računajući tu novac koji nam dolazi iz drugih izvora. Sve to smo postigli u sred globalne krize uzrokovane pandemijom i tokom vanredne situacije, kada smo morali da se odreknemo brojnih prihoda, jer smo izlazili u susret privrednicima i davali brojne popuste na zakup zemljišta, javne površine i poslovnih prostora. Najviše smo pomagali ugostiteljima, a sada imamo lepu vest i za zaposlene u turističkim agencijama, za koje smo izdvojili oko 11 miliona dinara u vidu subvencija - rekao je gradonačelnik Vučević i naglasio da je to pobeda Novosađana.\nOn je istakao kao najvažnije nove projekte sportski centar u Futogu, odnosno kompleks bazena za koji će tokom tri godine biti izdvojeno oko 900 miliona dinara. Zatim, na Sajmištu sledi zatvaranje bazena u vrednosti od 130 miliona dinara, a za fekalnu kanalizaciju i vodovod u Bockama biće izdvojeno oko 80 miliona dinara ovde godine. Sadovi u Petrovaradinu dobijaju kanalizaciju za šta Grad izdvaja 200 miliona dinara, ulaže se u infrastrukturu Radne zone Kać i Sever 4, sledi rekonstrukcija Srednje medicinske škole „7. april“, uređenje gradskog groblja, nabavka električnih autobusa, a biće građena i Botanička bašta u Petrovaradinu na površini od četiri hektara.\n- Nikada se ovoliko nije gradilo, i to snagom Novog Sada i čestitam svojim sugrađanima na rekordnom budžetu i na povećanju tekućih prihoda za 2,5 milijarde dinara u godini pandemije- rekao je Vučević.


Marko Jevtović - Blic Sport\nNaš vezista Marko Jevtović postigao je fenomenalan pogodak iz slobodnog udarca za Konju u pobedi nad Alanjom od 4:2 u turskom prvenstvu.\n"HVALA TI CRNO-BELA LJUBAVI" Jevtović se oprostio od Partizana i "grobara" na emotivan način /FOTO/\nMarko Jevtović je u sredu potpisao ugovor sa turskom Konjom, a u nedelju se emotivnom porukom obratio navijačima.\nFudbalski klub Partizan ostao je bez veznog igrača Marka Jevtovića, koji je napustio osvajača Kupa Srbije i karijeru će nastaviti u Turskoj. Njegov novi klub biće Konja.\nFudbaleri Partizana su posle pobede protiv Mladosti u 23. kolu Superlige Srbije ostali na devet bodova iza lidera Crvene zvezde. Ali, nisu crno-beli uopšte lako došli do celog plena u Lučanima, jer su slavili posle preokreta u finišu.\nFudbaleri Partizana željno iščekuju najbitniji meč u prolećnom delu sezone. Crno-beli u četvrtak (21.05) igraju prvi meč šesnaestine finala Lige Evrope protiv Viktorije iz Plzenja u Humskoj.\nTRLJA RUKE ZBOG IZNUĐENIH PENALA Ožegović: Jevtoviću, dođeš mi večeru\nNapadač Partizana Ognjen Ožegović bio je najzaslužniji za pobedu crno-belih protiv Zemuna u gostima od 3:1 u odloženom meču devetog kola Superlige. Ušao je sa klupe, a upisao se u strelce i iznudio je penal.\nSREĆA DO NEBA Jevtović: Sanjali smo ovo cele sezone\nFudbaler Partizana Marko Jevtović istakao je da su crno-beli cele sezone radili da bi osvojili duplu krunu.\nZAGREVANJE ZA DERBI Jevtović: "Poginućemo" na terenu, neka bolji pobedi\nFudbaler Partizana Marko Jevtović rekao je da su svi u taboru crno-belih svesni važnosti 154. večitog derbija sa Crvenom zvezdom i veruje da će svaki igrač "poginuti" na terenu.\nJevtović: Nadam se da će nadležni pravično sagledati ceo derbi\nPartizanov fudbaler Marko Jevtović istakao je da ne želi da komentariše spornu situaciju kod Zvezdinog vođstva u 153. večitom derbiju jer bi mogao da snosi posledice.\nJevtović za Blicsport: U reprezentaciji se ne delimo na zvezdaše i partizanovce\nReprezentacija Srbije, satkana od najboljih igrača Superlige, ima priliku da u nedelju od 22 sata u susretu sa SAD pokaže da domaći šampionat ima kvalitet.


BH gas: Zasad bez najava o obustavi snabdijevanja gasom\nKompanija "BH-gas" saopštila je da do sada nije obaviještena ni od dobavljača "Gasprom eksporta" ni od kompanija koje transportuju gas kroz Srbiju i Mađarsku da će BiH biti obustavljen dotok gasa.\n"Trenutne isporuke prirodnog gasa su redovne i zadovoljavaju sve potrebe naših potrošača. S obzirom da je na snazi ljetni režim, isporuka gasa, kao i potrošnja, u manjim je količinama nego zimi", navodi se u saopštenju.\n"BH-gas" ima plan u kriznim situacijama, poput nagle obustave isporuke gasa. "Za sada je to Okvirni sporazum sa kompanijom `Eon Ruhrgas` iz Njemačke, a u skladu sa tim planom bi se snabdijevali svi proritetni potrošači", navodi se u saopštenju.\nIz "BH-gasa" pojašnjavaju da je u tom slučaju plaćanje avansno i da sredstva za uredno snabdijevanje na duži period zavise u velikoj mjeri od isplaćenih dugovanja "Sarajevogasa", koja su najavljena do srijede, 18. juna.\nUkrajina je danas saopštila da joj je Rusija prekinula snabdijevanje gasom. Ruska državna kompanija "Gasprom" saopštila je da Ukrajina mora unaprijed platiti snabdijevanje gasom, nakon što Kijev nije platio veliki dug, ali i da će nastaviti da snabdijevaju gasom Evropu.


Šaht u Kuglašu obeležava 30 godina albuma „Ti želiš Oi!“ | Balkanrock.com\nNaslovnaVestiNajave koncerataŠaht u Kuglašu obeležava 30 godina albuma "Ti želiš Oi!"\nNajdugovečniji beogradski ulični pank sastav Šaht nastupiće u beogradskom klubu Kuglaš u subotu 20. novembra od 19 sati. Kao i do sada, i ovom prilikom će banda sa Vračara svirati pesme sa svih šest studijskih albuma, sa posebnim naglaskom na prvenac „Ti želiš Oi!“ koji je objavljen pre tačno trideset godina.\nSpecijalni gosti na koncertu biće oi pank grupa Napalm Job i hardcore punk sastav Midoli. Ulaznice za koncert se mogu kupiti u pretprodaji u klubu Kuglaš po ceni od 500 dinara. Na dan koncerta koštaće 700 dinara.


Spektakl za dame u KC Veliko Gradište\nPOČETNA REGIONALNE VESTI - BRANIČEVSKI OKRUG Spektakl za dame u KC Veliko Gradište\nSvi akteri ovog koncerta su zaista pokazali veliku volju i želju da publici pokažu da igraju, pevaju i glume srcem\nU subotu, 09.marta od 19h, na sceni Kulturnog Centra Veliko Gradište, održan je koncert “Damama na dar”, u organizaciji Ansambla narodnih igara i pesama “Vlastimir Pavlović Carevac”, i amaterskog pozorišta “Žanka Stokić”.\nSala je bila popunjena do poslednjeg mesta, tako da je odredjen broj onih koji su hteli da uživaju u ovom prelepom koncertu morao da stoji, ali ih to nije sprečilo da uživaju u svakom segmentu koncerta.\n“Ono čime ove godine možemo da se pohvalimo, jeste to da ove godine proslavljamo dva jubileja – 20 godina postojanja Kulturnog Centra, i 25 godina dugu tradiciju održavanja nadaleko poznatih “Carevčevih dana” – rekla je direktorka Kulturnog centra, Branka Veličković.\nFoto; Urban City\n“Zamislili smo da ova dva jubileja ne proslavimo za jedan dan, već će svaki program koji budemo organizovali biti u ime ova dva jubileja. Posebno nam je drago što su se našem pozivu da budu naši gosti, odazvali folklorci – veterani iz Požarevca, kao i naši veterani iz Velikog Gradišta, koji su dugi niz godina gradili i branili kulturnu tradiciju naše ustanove” – dodala je direktorka.\nGlumci amaterskog pozorišta su, sa nekoliko odlomaka i skečeva, takođe dali svoj doprinos ovom događaju, i izmamili osmehe na licima publike koja je zaista uživala u svakoj doskočici.\n“Svi akteri ovog koncerta su zaista pokazali veliku volju i želju da publici pokažu da igraju, pevaju i glume srcem, i veoma sam ponosna na to što su se odazvali u velikom broju i odigrali ovaj koncert za naše mame, bake, sestre punim srcem” – rekla je direktorka.\nAnsambl narodnih igara i pesama “Vlastimir Pavlović Carevac” je poznat kao dobar domaćin, tako da je sa svojim gostima, glumcima amaterskog pozorišta, i veteranima iz Požarevca i Velikog Gradišta, nakon koncerta organizovao zajedničko druženje u prostorijama Kulturnog centra, koje je trajalo do ranih jutarnjih sati.\nPRETHODNI ČLANAKVOZAČI, OBRATITE PAŽNjU: Od danas policija zaustavlja iz ova dva razloga\nSLEDEĆI ČLANAKU Požarevcu otvorena osmomartovska izložba slika “Ženama u čast”


U ovoj godini život u saobraćaju izgubilo 18 osoba u USK; u Velikoj Kladuši 4 - Radio Velika Kladuša\nU ovoj godini život u saobraćaju izgubilo 18 osoba u USK; u Velikoj Kladuši 4\nNažalost, sve je je više saobraćajnih nesreća sa smrtnim ishodom na području Unsko- sanskog kantona i kladuške općine. U prvih devet mjeseci ove godine na području Kantona 18 lica smrtno je stradalo u 15 saobraćajnih nesreća, od toga na području kladuške općine četiri lica u četiri saobraćajne nesreće. Prema riječima portparola MUP-a USK-a Adnana Beganovića pogoršano je stanje sigurnosti u saobraćaju, odnosno nije na zadovoljavajućem nivou (poslušajte izjavu)…\nUzroci saobraćajnih nesreća i nezgoda, kako ističe Beganović u većini slučajeva su greške vozača i nepoštivanje Zakona o osnovama sigurnosti saobraćaja na putevima u BiH, najčešće neprilagođena brzina i uticaj alkohola. Također, na povećan broj saobraćajnih nesreća i nezgoda u znatnoj mjeri uticali su i drugi faktori, poput uslova na putu, te tehnička neispravnost vozila. Kako bi se ovakav trend zaustavio i poboljšala sigurnost svih učesnika u saobraćaju, policijski službenici čine sve što je u njihovim ovlastima, ističe Beganović. Provode pojačane aktivnosti uz pojačanu kontrolu svih učesnika u saobraćaju, a akcent je usmjeren na kontrolu brzine vozila i korištenje sigurnosnog pojasa. (poslušajte izjavu)…\nPortparol je naročito podsjetio na obavezu korištenja sigurnosnog pojasa i autosjedalice za djecu (poslušajte izjavu)…\nJavni poziv za projekte u okviru Granta udruženjima iz budžeta Općine V.Kladuša za 2021.


Ostali sportovi - Streljaštvo: Saša Soboljev osvojio "Jubilarnu metu" na proslavi 160 godina streljaštva\nStreljaštvo: Saša Soboljev osvojio „Jubilarnu metu“ na proslavi 160 godina streljaštva\nNapisano u kategoriji Ostali sportovi, 7 oktobra, 2011\nSaša Soboljev, strelac čačanskog Borca, osvojio je „Jubilarnu metu“ na takmičenju održanom u Trsteniku na proslavi 160 godina od prvog streljačkog takmičenja održanog 1851. na novizgrađenom strelištu u Topčideru u Beogradu. Soboljev je vojničkom puškom stojeći na 100 metara (po jedan metak) pogodio „sedmicu“u posebnu metu. Pre toga održano je takmičenje sa 63 izlazaka na vatrenu liniju vojničkom puškom u čak sedam „partija“, sa učesnicima iz Trstenika, Čačka, Beograda Topole, Bora i Kraljeva.\nPrvih deset mesta osvojili su Radiša Borisavljević („Škepo“, Gornji Milanovac), Goran Vranov (Metalac FOD, Bor), Milorad Nedeljković (Resnik), Milosav Simović (Borac), Slobodan Ciga Gavrić (Vidikovac), Saša Soboljev, Mihajlo Soboljev, Branko Vulićević (svi Borac), Radomir Seizović i Mališa Marković (Borac).\nPosebne nagrade dobili su najstariji učesnik Slobodan Gavrić i dva najmlađa učesnika Mihajlo Soboljev i Jovan Marković, praunuk čuvenog Mate Markovića rodonačelnika srpskog sportskog streljaštva.\nOdržana je tribina na kojoj su o knjizi „Istorija srpskog streljaštva“ dr Ljubomira Petrovića govorili dr Nikola Žutić naučni savetnik Instituta za savremenu istoriji, dr Vladimir Petrović naučni saradnik Instituta za savremenu istoriju, lektor Branka Kosavić i drugi saradnici u pripremi ove publikacije.\nDr Ljubomir Pterović je preminuo i nije stigao da završi kljigu, koja je svetlost dana ugledala zalaganjem kolega iz Instituta za savremenu istoriju, porodice i prijatelja streljaštva. Takmičenje je otvorio Zoran Božović predsednik Streljačkog saveza Trstenika. U organizacionom timu koji je priremio ovu lepu proslavu bili su Slobodan Gavrić, Dragan Savić i Slobodan „Doktor“ Bojković.\n– „Ovim smo vratili samo mali deo duga onima koji su stvarali istoriju streljačkog sporta na ovim prostorima. Uspesi kojima se dičimo nisu došli od jednom, iza njih stoje rad, trud i rezultati generacija strelaca i streljačkih radnika koje ne smemo da zaboravimo i kojima je mnogo lepog napisano u knjizi dr Ljube Petrovića“\n– rekao je jedan od učesnika takmičenja, dugogodišnji strelac i reprezentativac Mališa Marković.\nPomogli su organizaciju ove manifestacije, čiji je izuzetni domaćini bili streljački radnici Trstenika, Sportski savez Srbije, Streljački savez Srbije, Institut za savremenu istoriju, Streljački savez opštine Trstenik, „TT Sekund“ vlasnika Vlade Kundaka, Lamela promet (Kruševac) i strelci Topole. U kulturno umetničkom programu učestvovali su u članovi KUD Prva petoletka iz Trstenika.\nPrva streljačka takmičenja u Srbiji održana su 1851. na tek otvorenom strelištu u Topčideru u Beogradu. Otvoreno je uz veliku svečanost kojoj je prisustvovao i srpski knez Aleksandar Karađorđević. Bio je dozvoljen pristup svim građanima, a radilo je svake nedelje. Osnovno oružje bila je vojnička puška, kojom se i danas održavaju šampionati i najstarija je disciplina sportskog streljaštva u Srbiji. Veliku podršku u radu strelišta i organizaciji takmičenja pružala je vojska. Zahvaljujući upravo aktvnostima na ovom objektu, osnovana je 1865. i prva streljačka organizacija u Srbiji “Beogradska streljačka družina”. Već 1877. osnovan je Savez streljačkih družina Kraljevine Srbije. Prvo Prvenstvo Srbije održano je kao “Prvo zemaljsko gađanje” 1886.


Radovi na preuređenju zdanja, koje se prostire na 17.000 kvadratnih metara, započeti su 3. februara na ceremoniji kojoj su prisustvovali premijer Edi Rama i gradonačelnik Tirane Erion Veliaj.\nProjekat se sprovodi u saradnji između grada Tirane, Albansko-američke fondacije za razvoj i kompanije za mobilne telekomunikacije Vodafon.\nPiramidu su dizajnirali Hodžina ćerka i zet, a otvorena je 1988. godine, tri godine nakon njegove smrti. Posle sloma komunizma, muzej je pretvoren u kulturni centar u kojem su jedno vreme bili smešteni jedna tv stanica, poslovne kancelarije, prodavnice i noćni klubovi, a služio je i kao NATO baze tokom sukoba na Kosovu i Metohiji.\nSRBI KOJI SU ZALUDELI ALBANCE: Naša trobojka usred LJeša, "Zmija" kupio i stan, a predsednik kluba obožava srpske fudbalere (VIDEO)\n14. 01. 2021. u 10:25\nIpak, do 2020. godine bio je uglavnom neiskorišćen.\nU Albaniji su vođene duge rasprave o tome šta da se uradi s Piramidom, imajući u vidu povezanost tog zdanja sa likom i delom Envera Hodžea, pri čemu je prethodna vlada predlagala potpuno rušenje i izgradnju nove zgrade parlamenta na tom prostoru.\nPrema dizajnerskom rešenju jedne arhitektonske firme sa sedištem u Roterdamu, ovaj objekat će biti preuređen u poslovni i korporativni startap ekosistem i tehnološki kampus za IT obuku, robotiku i dizajn.\nProjekat će obuhvatiti i preuređenje spoljašnosti zgrade. Zvaničnici nisu otkrili koliko će projekat koštati i koliko će vremena biti potrebno da se završi.\nAlbanija Tirana muzej IT sektor Enver Hodža muzej Piramida\nNACIONALNI DAN SEĆANJA: 80 godina od napada Perl Harbor\nSVAKE godine, preživeli u napadu na Perl Harbor održe ceremoniju u znak sećanja na žrtve događaja iz 1941. godine, u kojima je ubijeno preko 2.000 ljudi.\n07. 12. 2021. u 21:26\nCELA Amerika čula je u martu 1984. godine za pedofila DŽefa Dauseta (25), karate instruktora, koji je kidnapovao DŽodija Plauča (11) iz Luizijane i odveo ga čak u Kaliforniju, gde se danima seksualno iživljavao u hotelu nad dečakom.\n21:44 SRBINA ZGROZIO POTEZ RIVALA: Nemanja Nedović povređen, ne može da veruje šta je doživeo (VIDEO)\n21:44 VANREDNO STANJE NA HAVAJIMA: Mećava na tropskom ostrvu


Marinko Vučinić: Tu ni Tukidid ne pomaže - Напредни клуб\nMarinko Vučinić: Tu ni Tukidid ne pomaže\nсреда, 13 септембра, 2017 у 4:17PM\nO uzrocima, prirodi i načinu vođenja ratova nakon brutalnog razbijanja SFRJ objavljena je obimna biblioteka knjiga, naučnih radova i novinskih tekstova. Jedna od važnijih tema je vezana za problematizovanja uloge srpskog naroda u ratnim dešavanjima na tlu Jugoslavije. Veoma često se u mnogobrojnim propagandističkim istupima može čuti tvrdnja o isključivoj i presudnoj krivici srpskog političkog faktora u razbijanju federalne Jugoslavije. Ali stavovi koje je izneo Mile Nenadić u tekstu Tukidida u pomoć zaista su specifična i pomalo groteskna „ inovacija“ u razmatranju ove izuzetno značajne problematike. Dozivajući u pomoć velikog antičkog istoričara Tukidida on je izneo kako on kaže svoju smelu tvrdnju da je „Srbe na ratnu opciju usmerio njihov strah od gubitk zaslužene suštinske prevlasti stečene u ratovima pre i tokom svetskih ratova.\nNajistinskiji uzrok ratova 90 tih godina bio je strah od sve izrazitije beznačajnosti dojučerašnjeg jačeg i moćnijeg Beograda. Strah od beznačajnosti i ništavnosti koji je ozbiljno zapretio budućnosti Beograda, mobilisao je Srbe, posebno one u Hrvatskoj, BIH i na Kosovu da prihvate ratnu opciju. Srbima nije uspelo da se oslobode tereta političke beznačajnosti koji je ih povukao do same ivice ponora. U kosmetskom slučaju Srbi kao narod moraju pokazati veću zrelost“ Ne radi se ovde o nekakvoj smeloj tezi već o prihvatanju onih propagandističkih obrazaca koji uporno zastupaju optužbu o velikosrpskoj agresiji, srpskom nacionalizmu i njegovom remetilačkom uticaju na destabilizaciju čitavog balkanskog regiona. U čemu se ovakav pristup o glavnim uzroku ratova razlikuje od tvrdnje da svo zlo dolazi iz Beograda. Iako govori o mnoštvenosti(pluralizmu) strahova kao neposrednog uzroka ratova 90 –ih godina ne može se prenebregnuti osnovni utisak da nam je u ovom tekstu Mile Nenadić demonstrirao jednostranost, proizvoljnost i veliki stepen skučenosti u raspravi o ovako izuzetno važnom političkom i društvenom pitanju. Srbi su do sada stigmatizovani na različite načine ali je nezabeleženo da je izneta ovako „smela“ teza , da je njihova nesposobnost da se oslobode političke beznačajnosti presudno doprinela da dođe do ratnih sukoba na tlu Jugoslavije. Ovakva vrsta simplifikacije i pojednostavljivanja bez obzira što se autor poziva na Tukidida zanemaruje veliki broj političkih, društvenih , istorijskih i socijalnih uzroka koji su doveli do razbijanja Jugoslavije. Poseban problem je u tome što se ne mogu klasični građanski ratovi u Hrvatskoj i BIH porediti sa agresijom NATO Pakta na SRJ. Uzroci razbijanja Jugoslavije se ne mogu na ovako nedopustivo proizvoljan način simplifikovati i redukovati na teško prihvatljivu tvrdnju o nesposobnosti Srba da se oslobode balasta političke beznačajnosti. To je inače uspelo Rusima da učine kako to kaže Mile Nenadić dok je to nama i dalje ostalo kao mlinski kamen koji nas vuče i dalje na ivicu ponora. Svako ko je namerio da se bavi ovom izuzetno značajnom i kompleksnom temom uzroka razbijanja Jugoslavije mora uzeti ozbiljno u obzir mnoštvo uzroka i povoda koji su doveli do kraha jugoslovenske države.


Plan za budućnost – Autotransport Prijedor\nAutotransport Prijedor > Plan za budućnost\n· Proširivanje ponude Turističke agencije. Na ovaj način preduzeće će biti u mogućnosti nuditi sopstvene turističke aranžmane što bi imalo za posljedicu veću slobodu u kreiranju ponude turističkih aranžmana koje je do sada preduzeće realizovalo preko drugih turističkih agencija djelujući kao njihov subagent. Posebnu pažnja će se posvetiti receptivnom turizmu sa ciljem privlačenja što većeg broja turista u sam grad Prijedor i okolinu koji nesumnjivo imaju veliki turistički potencijal koji je neiskorišten. U ovu svrhu opremljen je i uređen prostor u centru grada što je omogućiti približavanje naših usluga krajnjim korisnicima.\n· Proširivanje usluga koje preduzeće pruža (geometrija trapa, obnavljanje i osavremenjivanje opreme na tehničkom pregledu vozila) što će omogućiti zaokruživanje usluga koje preduzeće pruža tako da će korisnici na jednom mjestu moći obaviti sve što im je potrebno za njihove potrebe,\n· Punjenje klime u putnička vozila i autobuse.\n· Uvođenje sistema kontrole prolaska na Autobuskoj stanici (što podrazumjeva postavljanje sistema RFID čitača na ulasku i izlasku autobusa iz stanice. Sistem će omogućiti efikasniju indentifikaciju vozila, automatsko provjeravanje kartica i uvođenje u bazu podataka kao i automatsko dizanje i spuštanje rampe pomoću senzora što će eliminisati mogućnost nezgoda pri spuštanju rampe).


Sep 09, 2021 15:45\nSaharTV - Komandant iranske vojske rekao je da tvrdnje izraelske vojske da je ubrzala navodne planove napada na Iran služe kao marš smrti za vladare cionističkog režima.\nJemenski dronovi gađali jugozapad Saudijske Arabije u odmazdi za agresiju\nSep 09, 2021 11:11\nSaharTV – Jemenske oružane snage izvele su novu operaciju bespilotnim letjelicama protiv saudijskih meta na jugozapadu Kraljevine, u odgovoru na nastavak saudijske agresije na svog južnog susjeda.\nSaudijski lovci pogodili aerodrom Ta'iz u Jemenu\nSep 08, 2021 11:00\nSaharTV - Lovci saudijskog režima pogodili su jemenska stambena područja, uključujući aerodrom Ta'iz, a 15 raketa, javili su jemenski lokalni izvori.\nSep 04, 2021 15:21\nSaharTV - Ruska vojska saopštila je da su sirijske jedinice protivvazdušne odbrane presrele većinu projektila ispaljenih tokom nedavnog izraelskog napada na glavni grad Damask, oborivši 21 projektil tokom napada lansiranog iz vazdušnog prostora Libanona.\nSep 03, 2021 11:09\nSaharTV – Sjedinjene Države optužuju afganistansku porodicu čiji su članovi, uključujući i trogodišnju djevojčicu, ubijenu u nedavnom zračnom udaru za koji Vašington tvrdi da je na meti imao ISIL-ove bombaše samoubice, u izjavama koje su šokirale porodicu.\nSirijska protuzračna odbrana sukobila se s izraelskim projektilima iznad Damaska\nSep 03, 2021 09:41\nSaharTV - Sirijska protuzračna odbrana oborila je rakete koje je Izrael ispalio s neba iznad glavnog grada Damaska, objavila je rano u petak sirijska državna novinska agencija.